Crna Gora ove godine izdala 2.749 radnih dozvola radnicima iz BiH – Biznis.ba\nCrna Gora ove godine izdala 2.749 radnih dozvola radnicima iz BiH\nobjavljeno 23. okt 2018. u 14:25 23. okt 2018.\nRadnici iz Bosne i Hercegovine sve su prisutniji na teritoriji Crne Gore, a od početka godine do 1. oktobra izdato je 2.749 radnih dozvola, najviše u oblastima vezanih za građevinske poslove, kao i za poslove u hotelijerstvu.\nDirektor Zavoda za zapošljavanje Crne Gore Suljo Mustafić sastao se danas u Podgorici sa direktorom Agencije za rad i zapošljavanje Bosne i Hercegovine Muamerom Bandićem. Nakon sastanka dviju delegacija, zaključeno je da je plan da se saradnja između dvije institucije podigne na još viši nivo.\nCrna Gora je od početka godine do 1. oktobra izdala ukupno 20.795 radnih dozvola, od čega je radnicima iz BiH izdato 2.749 dozvola ili 13,22 odsto od ukupnog broja dozvola.\nDirektor Zavoda za zapošljavanje Crne Gore Suljo Mustafić kazao je da je riječ o prilično velikom broju radnika iz BiH koji su angažovani u Crnoj Gori.\n„To su oni poslovi koji su sezonskog karaktera, u oblasti građevinarstva i turizma“, kazao je Mustafić i napomenuo da će u narednom periodu dvije institucije saradnju podići na viši nivo, prateći politike nacionalnih vlada.\nPodaci pokazuju da je 675 radnih dozvola radnicima iz BiH izdato za osnovna građevinska zanimanja, 324 dozvole za čistače i pomoćno osoblje u hotelima, 171 dozvola za pomagače u kuhinji.


RTCG - Radio Televizija Crne Gore - Nacionalni javni servis :: Region :: Grabar-Kitarović upozorila na važnost proširenja EU\n21. 11. 2019. 06:29 >> 06:28 4\nNA JUGOISTOK EVROPE\nHrvatska predsjednica Kolinda Grabar-Kitarović upozorila je danas na važnost proširenja Evropske unije na jugoistok Evrope, jer bi u protivnom, kako je rekla, treće strane koje nijesu nužno dobronamjerne mogle da ispune prazninu i dovedu do toga da evropski projekt ne bude dovršen.\nNa kongresu Evropske narodne stranke (EPP), na kojem je jedna od tema bila i proširenje na Zapadni Balkan, hrvatska predsjednica je rekla da EU treba da reaguje brzo i pokaže "posvećenost budućnosti naših susjeda, jer će u suprotnom neko drugi to učiniti i evropski projekat neće biti dovršen", prenosi Hina.\nGrabar-Kitarović je navela da se jugoistočna Evropa nalazi u središtu današnjih velikih globalnih bezbjednosnih izazova i postala je teren za odmjeravanje geopolitičkih snaga i suprotstavljenih interesa.\n"Stratešku prazninu, vakuum stvoren zbog neizvjesne evroatlantske budućnosti i sporog sprovođenja potrebnih reformi, postepeno popunjavaju treće strane koje možda imaju drugačije planove za ovaj dio našeg kontinenta. Praznina koja nastaje zbog nesigurnosti te presporih reformi, koristi se kako bi treće strane ispunile tu prazninu, a nijesu puno dobronamjerne", rekla je Grabar-Kitarović.\nBivša hrvatska predsjednica ima novi posao\n13. 06. 2020. 2\nPredsjednički izbori u Hrvatskoj: Udarac za desnicu\n06. 01. 2020. 1\nKolinda pobijedila Milanovića u zemljama regiona\n06. 01. 2020. 7\nGrabar Kitarović u Crnoj Gori dobila tri glasa više\n05. 01. 2020. 4


Reakcije iz Beograda: Sramota za Srbiju / Presuda vodi ukidanju Republike Srpske - Kozarac.ba\nVojin Dimitrijević, profesor međunarodnog prava i bivši “ad hok” sudija Međunarodnog suda pravde, izjavio je za televiziju “B92” da u Srbiji niko ne bi trebao likovati, jer presuda sadrži ozbiljne navode o umiješanosti Srbije u rat.\n“Srbija je osuđena zbog nekažnjavanja i negonjenja zločinaca. Također, nije bilo ozbiljnog pokušaja da se spriječi genocid u Srebrenici”, istakao je on. Najvažnije je, kaže Dimitrijević, to što pozivi Srbiji da sarađuje sa Tribunalom u Hagu više nisu apeli međunarodnih institucija, već obaveza po presudi Međunarodnog suda pravde, a Vijeće sigurnosti Ujedinjenih naroda garant je izvršenja presude tog suda.\n“Ako se ne izvrši ta presuda kako treba, onda se može umiješati Vijeće sigurnosti, koji je garant izvršenja presude, i ako on donese odluku da je država kriva, odnosno da je dužna ozbiljno pristupiti izvršenju, onda će Srbija biti u velikom kršenju obaveza prema Vijećeusigurnosti”, rekao je Dimitrijević.\n“Kao prva zemlja koja je doživjela takvu presudu nakon usvajanja Konvencije o sprečavanju i kažnjavanju genocida, Srbija nema razloga za slavlje”, izjavio je za B92 urednik “Srpske pravne revije” Vladimir Todorić, dodajući da se mora razmišljati kako “sanirati posljedice takve presude”.\nAdvokat i stručnjak za međunarodno pravo Srđa Popović kaže da je začuđen ocjenama da je presuda dobra za Srbiju.\n“Mislim da to može kazati neko ko misli da smo mi odgovorni za genocid, pa smo se dobro izvukli”, kaže on.\nI Socijaldemokratska unija i njen predsjednik Žarko Korać upozorili su da javnost u Srbiji ne treba likovati zbog presude, jer se jasno ističe da je Srbija odgovorna za nesprečavanje genocida u Srebrenici.\nForum za bezbjednost i demokratiju ocjenjuje da se mora utvrditi personalna odgovornost za dio presude u kojoj je Srbija proglašena krivom.\n“Sramota što je Srbija prva zemlja u svjetskoj historiji koja je proglašena odgovornom za kršenje Konvencije o sprečavanju genocida više se ne može izbrisati, ali se bar može umanjiti”, navodi se u saopštenju FBD.\nNikolić: Presuda vodi ukidanju RS\nZamjenik predsjednika Srpske radikalne stranke (SRS) tvrdi da presuda Međunarodnog suda pravde u Hagu vodi ukidanju Republike Srpske. U intervjuu za list “Press” Nikolić je precizirao da je presudom jasno utvrđeno kako su genocid zapravo počinili bosanski Srbi, te da je to početak provedbe plana ukidanja srpskog entiteta u BiH.\n“Oni su utvrdili da je počinjen genocid u Srebrenici i da su ga počinili Srbi iz RS. To direktno vodi ka njenom ukidanju, što je bio i cilj tog suđenja. Također, vrlo je opasno što je potvrđen legitimitet Haškom tribunalu”, rekao je Nikolić.


Lipkovski: Predlog plana udžbenika vraćen na doradu – Gradskibiro.rs\nLipkovski: Predlog plana udžbenika vraćen na doradu\nBEOGRAD, 24. februara 2016. (Beta) – Predsednik Nacionalno prosvetnog saveta (NPS) Aleksandar Lipkovski izjavio je danas da je predlog plana udžbenika zbog velikog broja primedbi “skoro konsenzusom” vraćen na doradu i da očekuje da će Zavod za unapredjivanje obrazovanja i vaspitanja (ZUOV) otkloniti primedbe do nove sednice NPS koja je zakazana za 15. mart.\n“Opšte primedbe bile su pre svega nedostatak radnih sveski u osnovnoj školi. Jednoglasno je usvojen predlog da se u osnovnoj školi za one predmete koji ulaze u malu maturu, odnosno u završni ispit moraju vratiti”, rekao je Lipovski agenciji Beta.\nOn je rekao da je druga primedba bila da je metodologija o odredjivaju broja strana “nejasna i netransparenta”.\n“Pošto nemamo bolju metodologiju u ovom trenutku, predlažemo da se preporučeni broj strana odredi prema rasponu strana odobrenih udžbenika koji se nalaze na tržištu ili neka srednja mera, a ne minimalna. Pošto ovaj broj strana koji ulazi u predlog ZUOV-a je u stvari na donjoj granici predloženih udžbenika”, naveo je Lipkovski.\nPrema njegovim rečima, bilo je i primedbi i na udžbenik za muzičko, a kritikovan je predlog da u prvom razredu može postojati jedan udžbenik za muzičko i fizičko.\n“Ako oni (ZUOV) do 15. marta to nekako dorade uz našu saradnju…mislim da će biti u redu, a ako ne, ne znam šta će biti dalje”, kazao je on.\nOvo je drugi put da članovi NPS ne prihvate predlog plana udžbenika. Članovi Nacionalno prosvetnog saveta prethodno su 19. janura odbili predloge Zavoda za unapredjivanje obrazovanja i vaspitanja koji se odnose na Plan udžbenika i standarde kvaliteta udžbenika.\nSavet je tada, nakon žučne rasprave, odlučio da stav o predlozima Zavoda zauzme na sledećoj sednici, zakazanoj za 23. februar.


Predstavljanje izveštaja u Prištini (Foto Kim)\nIzveštaj “Percepcija javnog mnjenja o radu i mandatu Specijalnog suda za Kosovo“ izrađen je na osnovu istraživanja koje su sproveli CPT, Integra, Impunity watch i PAX u aprilu ove godine.\nGlavni rezultati ovog izveštaja pokazuju da je svest javnosti o mandatu Specijalnog suda niska, te da su dezinformacije o njegovom radu veoma rasprostranjene.\nOsim toga, pripadnici albanske zajednice smatraju da je Specijalni sud za ratne zločine nepravedan jer će istraživati zločine navedene u izveštaju Dika Martija, koji, kako se navodi u izveštaju, uglavnom obuhvata zločine koji su povezani sa Oslobodilačkom vojskom Kosova, te da su zbog toga spremni na proteste nakon podizanja prvih optužnica.\nSa druge strane, u izveštaju se ocenjuje da Srbi ne veruju da će sud doneti pravdu.\n“69 odsto ispitanika ne veruje da će sud doneti pravdu. Mi smo u radu sa radnim grupama pokušali da saznamo o čemu se tu radi i samo smo pronašli neravnotežu sa međunarodnom zajednicom koja je doprinela otuđivanju kosovskih Srba od verovanja u međunarodnu pravdu. Ono čemu je sve ovo doprinelo jeste da su izgubljene iluzije, u nekoj meri uvećana je frustracija među ljudima i zbog toga je preko 50 odsto kosovsih Albanaca spremno da protestuje kada budu podignute prve optužnice“, kazao je Nenad Maksimović, izvršni dikretor NVO Centar za Mir i toleranciju.\nU izveštaju su napisane i preporuke namenjene Specijalnoj komori, Kancelariji specijalnog tužilaštva, Vladi Kosova, Evropskoj uniji i civilnom društvu. Ističe se da su saradnja i objektivno izveštavanje ključne.\nPolitičkim liderima u Beogradu i Prištini takođe se poručuje da budu oprezni prilikom izjava i poruka nakon podizanja prvih optužnica.\n“Dalja preporuka je da svi koji daju poruke prilagode ih različitim delovima građanskog društva. Na primer, za Albance nam je potrebno da podvučemo ulogu Suda da bismo osigurali da Albanci znaju da niko nije iznad zakona. Srbima treba da pričamo o principu sprovođenja procesa, odnosno da se on sprovodi protiv pojedinaca koji su možda počinili zločine, a ne protiv institucija kosovske države“, kazao je Kuštrim Kolići izvršni direktor NVO Integra.\nPredstavljanju izveštaja u Prištini prisustvovala je i ekspert iz oblasti tranzicione pravde Nora Ahmetaj koja je kazala da kosovski društvo ne može da porekne da je "bilo ljudi koji su tokom oružanog sukoba na Kosovu počinili ratni zločin“.\n“Nama osamnaest godina nedostaje debata o tome zašto smo u poziciji da se uspostavlja Specijalni sud. Ja neću reći da će on raditi samo protiv OVK ili na zločinima koji su počinili Albanci jer ima 2 hiljade pobijenih Srba i nealbanca, Bošnjaka i drugih zajednica koji su kidnapovani, i mi smo kao građani trebali da se pitamo zašto su ovi ljudi ubijeni, oni su civili. To je ta debata koja nedostaje na Kosovu“, tvrdi Ahmetaj.\nPortparol Specijalne komore Avnis Beneš pohvalila je izveštaj o Specijalnom sudu i istaživanje koje su sprovele nevladine organizacije.\n“Mi smo sud pravde, i naš je mandat pravedno suđenje. Takođe, naš mandat je da informišemo objektivno o onome što se dešava, obezbedimo sve relevantne informacije o postupcima i da damo činjenične nformacije“, kazala je Beneš.\nPredstavljanju izveštaja prisustvovao je i predsednik Kosova Hašim Tači koji je u uvodom izlaganju kazao da je formiranje Specijalnog suda „kap pravde u moru nepravde“.\nSkup je napustio britanski ambasador u Prištini Rori O Konel nakon što je predsednik Kosova kritikovao međunarodnu zajednicu.


Podrška i održavanje SAP rešenja - M&I Systems, Co. Group - Vaš partner za digitalnu transformaciju\nPočetna ► Proizvodi i rešenja ► SAP ► Podrška i održavanje SAP rešenja\nKompanija M&I Systems, Co. svojom ekspertizom obezbeđuje klijentu know-how konsultantske usluge u smislu prepoznavanja poslovnih potreba klijenta i njihove efikasne realizacije kroz implementaciju i održavanje SAP rešenja.\nAktivnosti podrške i unapređenja sistema:\nUpgrade postojećeg sistema\nIzmene u skladu sa zahtevima lokalnog zakonodavstva\nUnapređenje postojećih funkcionalnosti kroz SAP standardna rešenja, SAP industrijska rešenja i/ili dodatne razvoje\nRazvoji novih funkcionalnosti u skladu sa poslovnim potrebama klijenta\nOdržavanje i unapređenje interfejsa ka drugim, ne SAP aplikacijama.\nSAP BI kao nadogradnju na ERP sistem u cilju unapređenja kvaliteta izveštavanja i real time analize poslovanja u cilju donošenja pravih odluka.\nIskustvo i kompetence našeg SAP tima obuhvataju sledeće oblasti (SAP module i rešenja):\nFI: Finansijsko računovodstvo\nMM: Upravljanje materijalima\nSD: Prodaja i distribucija\nPM: Održavanje pogona\nPP: Planiranje proizvodnje\nQM: Upravljanje kvalitetom\nLE-WM: Logistika i upravljanje skladištem\nHCM: Upravljanje ljudksim resursima\nBPC: Poslovno planiranje i konsolidacija\nABAP: Razvoji i interfejsi\nBC: Tehnička podrška\nPM: Upravljanje projektom\nRazvoj naše kompanije ima značajnu podršku i u razvoju SAP tima. U skladu sa tim, izdvaja se naša prepoznatljivost na tržištu kao partnera od poverenja, kompanije sa kojom održavanje sistema podrazumeva i njegovo konstantno unapređenje. Takođe, podršku pružamo i za sisteme u čijoj implementaciji nismo direktno učestvovali, ali smo svojim znanjem i iskustvom spremni da odgovorimo i takvim izazovima. Takođe, izdvojili smo se u dizajnu i podršci za rešenja koja nisu deo SAP standardnih rešenja, ali su prepoznata kao ključna u poslovanju domaćih kompanija (KEP, valutna klauzula i dr.).


Jedinstvo srpskih stranaka u interesu RS\nFunkcioner SDS-a Mirko Šarović izjavio je da je oprezan kada je riječ o pozivu novoizabranog srpskog člana Predsjedništva BiH Milorada Dodika na jedinstvo srpskih stranaka u institucijama BiH, ali da bi saradnja bila u interesu Republike Srpske.\n"Jedinstvo je previše jaka riječ i ne bih rekao da je najadekvatniji termin, ali bih, prije svega, rekao zajednička saradnja u interesu Srpske. To bi bilo vezivno tkivo za razgovore - i sa strankama koje su nam bliske, kao što su one unutar SzP, ali i onima sa kojima imamo razlika o nekim fundamentalnim pitanjima", rekao je Šarović.\nŠarović, koji je budući poslanik u parlamentu BiH, kaže da je oprezan u pogledu ovog poziva, s obzirom na "loše iskustvo sa SNSD-om 2013. godine u Sarajevu", ali da ne bi bilo pametno unaprijed odbijati razgovor.\n"Svi nosimo to iskustvo od pretprošlog mandata iz 2012/2013 godine, kao i ovog posljednjeg i sabiramo dobre i loše stvari, pri čemu svaka od stranaka to gleda i ocjenjuje na svoj način. Takvi pozivi uvijek dolaze sa vrha i mislim da ne bi bilo pametno da se unaprijed odbija razgovor, iako su jazovi između nas zaista duboki i ne znamo da li su premostivi", rekao je Šarović rekao je za "Euroblic".\nOn ističe da nije od onih koji bi unaprijed zatvarali vrata za razgovor kada je riječ o Republici Srpskoj.\nŠarović je istakao da je za SDS važno da napravi zajedničku procjenu u interesu stranke, ali i u interesu Republike Srpske.\nPoslanik SNSD-a u parlamentu BiH Dušanka Majkić kaže da je dosadašnja podijeljenost dva politička bloka u Sarajevu samo nanosila štetu Republici Srpskoj, a to je posebno bilo vidljivo u protekle četiri godine.\n"Ranije su sve stranke u Sarajevu poštovale ono što je stav Vlade Srpske i to je bilo obavezujuće za sve nas. Bili smo zatečeni situacijom koja se dogodila ovaj put - da smo praktično zastupali potpuno različite stavove. SzP je javno rekao da stavovi Vlade Srpske njih uopšte ne obavezuju", rekla je Majkićeva.\nOna je dodala da je zbog toga mnogo stvari bilo loše urađeno i da je pitanje koliko će vremena trebati da se to popravi.\n"Očekujem da će nadvladati krilo SDS-a koje smatra da treba pojačati nacionalnu komponentu u zastupanju interesa Republike Srpske, da će naći neko rješenje i razgovarati o prijedlogu predsjednika Dodika. Duboko u to vjerujem i željela bih da bude tako, da Srbi u parlamentu BiH zbog svoje podijeljenosti ne budu predmet podsmijeha Bošnjaka i Hrvata", poručila je Majkićeva.\nMirko Šarović Sarajevo institucije BiH\nKandidat SDA-a za poslanika u PD PS\nHadžihafizbegović hvali Šarovića, Mektića i Pandurevićevu da grade BiH\nNovoizabrani srpski član Predsjedništva BiH\nDodik: Neću dopustiti da bilo koji narod bude majorizovan\nDanas je poseban praznik: Po narodnom vjerovanju, večeras stavite čašu vrele vode pored kreveta, evo i zašto\n160 glasova 51%


Kongresmen: Sramota sto novinari USAGM nisu evakuisani\nTanjug 1. septembra 2021. 09:21\nOn je rekao za Glas Amerike da je u Avganistanu ostalo 500 zaposlenih u Agenciji za globalne medije i članova njihovih porodica, a da je većina dobila uveravanja Bajdenove administracije da će biti evakuisani.\nAmerička vojska povukla se iz Avganistana 31. avgusta, i sa masovnim evakuacijama je završeno u ponoć, pred istek roka. USAGM još nije komentarisala ovu situaciju.\nRepublikanci u Odboru za spoljne poslove rekli su za Glas Amerike da vrše pritisak na administraciju da obezbedi bezbedan polazak zaposlenih u Agenciji za globalne medije, ali da ne znaju kako će se to desiti sada kada je američka vojska otišla.\nOni koji se zalažu za evakuaciju privatnim čarter letovima kažu da postoji još jedan problem – kako novinare bezbedno dovesti do aerodroma.\nPortparol Stejt departmenta Ned Prajs kazao je da se „ulažu veliki napori da se novinari što pre i bezbedno evakuišu“.


Dodik je izjavio da je tim povodom imao susret sa rukovodstvom ”Delta-Zekstre” na kome je dogovoreno da se sačini aneks ugovora koji će predvidjeti da Vlada RS obezbijedi logistiku u vezi sa pravnim tumačenjem i pravnim odnosima za određene prostore u ”Boski”, a da kupac sam otpočne da rješava to pitanje.\nPremijer RS rekao je da će aneks ugovora biti potpisan u petak, 15. maja, ili najkasnije u ponedjeljak, 18. maja, a nakon sedam dana od potpisivanja biće uplaćeno tri miliona evra za državni kapital i otpočeti isplata radnicima svih obaveza proisteklih iz ugovora.\n“To je za radnike Boske daleko bolja varijanta nego da su išli na realizaciju Protokola Vlade RS, gdje su određene obaveze u ugovoru redukovane, tako da je ovo za njih daleko bolje rješenje”, istakao je Dodik novinarima u Banjaluci.\nDodik je dodao da se u međuvremenu nije pojavio nijedan subjekt koji bi kupio Robnu kuću ”Boska”, znajući koliki je taj problem.\nKonzorcijum “Delta-Zekstra” je u oktobru prošle godine potpisao sa Vladom RS ugovor o kupovini 58 odsto državnog kapitala “Boske” za tri miliona evra.\nNakon što je 26. marta istekao i drugi produženi rok za uplatu sredstava, konzorcijum ”Delta-Zekstra” saopštio je da nije u mogućnosti da realizuje poslovne planove za “Bosku” sve dok ne bude postignut dogovor o otkupu najatraktivnijih poslovnih prostora i da očekuje da Vlada RS doprinese prevazilaženju ovog problema.\nRobna kuća “Boska” u Banjaluci ima 237 radnika. Privatnici koji iznajmljuju prostor duguju robnoj kući 1.193.000 KM.


17. Niš i\nUkoliko su u pojedinim školama školska uprava, kao i stručni organi, uz konsultacije sa Savetom roditelja i institutima/zavodima za javno zdravlje, procenili da epidemiološka situacija u školi dozvoljava nastavak neposrednog obrazovno-vaspitnog rada, te škole mogu uz pojačanu primenu svih epidemioloških mera, organizovati neposredni rad kao najbolje rešenje za učenike..\nVIDEO: Šta roditelji kažiu: Škola ili onlajn nastava?\nŠta roditelji kažiu: Škola ili onlajn nastava?\nBrnabić: I mlađi osnovci od ponedeljka na onlajn nastavi, a evo koja je odluka za vrtiće\nPredsednik beogradske opštine Palilula Aleksandar Jovičić (34), koji je sinoć uhapšen zbog zloupotrebe službenog položaja, glavna je tema razgovora u beogradskom naselju Borča, koje pripada ovoj opštini, a u kojoj je odrastao. Kako meštani pričaju, svi su znali da se s poslovima s gradnjom zgrada u ovom naselju "mulja", ali malo ko je spreman da priča opširnije o tome. Kažu i da je Jovičić poslednjih godina "živeo na visokoj nozi" i da je prvo što je uradio, kada je postao predsednik opštine, asfaltirao put do porodične kuće u Borči.


Autovesti, Video: Stravična nesreća u Rusiji\nVaša lokacija: Naslovna strana » Saveti » Video: Stravična nesreća u ...\nSvi mi volimo brzu vožnju, manje ili više. Međutim, tek kada dođe do saobraćajne nesreće, shvatimo kakve posledice mogu da budu\nU Srbiji je prošle godine poginulo oko 650 ljudi, što predstavlja napredak u odnosu na preko 800 u 2009. godini.\nStoga dobro razmislite pre nego što sledeći put sednete pijani za upravljač i odlučite da malo impresionirate prijatelje ili (potencijalnu) devojku. Dovoljan je delić sekunde da se život pretvori u pakao...\nTakođe, 200 km/h na autoputu, uz obavezno histerično ablendovanje i lepljenje na „zadnjicu“ svakome ko se nije na vreme sklonio iz leve trake, predstavlja recept za katastrofu, naročito kada se u priču ubaci preticanje sa desne strane ili žutom trakom.\nPošto jedna slika govori bolje od hiljadu reči, a jedan video snimak bolje od hiljadu slika, kliknite na sliku i pogledajte kakve mogu da budu posledice saobraćajne nesreće.


Emil Frey Grupa postaje generalni zastupnik kompanije Daimler AG za Srbiju i Crnu Goru Emil Frey Grupa postaje generalni zastupnik kompanije Daimler AG za Srbiju i Crnu Goru – MOTOR blog\nEmil Frey Grupa postaje generalni zastupnik kompanije Daimler AG za Srbiju i Crnu Goru\nDaimler AG i Emil Frey Grupa, jedna od vodećih grupacija na tržištu automobila u Evropi, 12.07.2013. godine potpisali su ugovore o generalnom zastupništvu za Srbiju i Crnu Goru.\nOvi ugovori o restruktuiranju Daimler-ovog poslovanja stupiće na snagu po dobijanju neophodnih odobrenja od strane nadležnih državnih organa. Daimler se još od 1996. godine u Srbiji bavi prodajom i servisom Mercedes-Benz putničkih vozila, dostavnih i teretnih vozila i autobusa, uključujući smart, Fuso i Setru. Tržište Srbije i Crne Gore je do sada bilo jedino u regionu na kome je veleprodaju za Daimler AG obavljalo direktno predstavništvo ove kompanije. Nakon restruktuiranja Emil Frey Grupa će preuzeti ove funkcije.\nPostignutim sporazumom sa Emil Frey Grupom, Daimler AG nastavlja svoju poslovu strategiju i uspešno primenjuje plan kreiran za ovo tržište.\nNa ceremoniji potpisivanja gospodin Peter Alexander Trettin, Predsednik i generalni direktor Daimler-a za Centralnu i Istočnu Evropu, Afriku i Aziju, rekao je: „Današnji dan označava početak novog poglavlja u poslovanju kompanije Merdedes-Benz u Srbiji i Crnoj Gori: Emil Frey Grupa, jedna od vodećih grupacija na automobilkom tržištu u Evropi postaće deo naše distributivne mreže. Veoma nam je drago što smo dobili tako iskusnog i profesionalnog partnera koji će unaprediti naše poslovanje na ovom tržištu. Novu organizaciju smo veoma pažljivo razradili, nastojeći da prilagodimo našu maloprodajnu i veleprodajnu strukturu. Naši ciljevi su ostali nepromenjeni: da maksimalno prepoznamo i izađemo u suret potrebama naših kupaca i da efikasno iskoristimo potencijale ovog tržišta. Uvereni smo da će saradnja sa Emil Frey Grupom, kao partnerom biti još jedan korak napred u procesu razvoja ovog tržišta. Zajedno ćemo poboljšati vodeću poziciju našeg brenda u Srbiji i Crnoj Gori.”\nPrema rečima gospodina Walter Frey, predsednika i predsedavajućeg upravnog odbora Emil Frey Grupe: „Naša kompanija je prepoznala potencijal automobilskog tržišta u Srbiji i Crnoj Gori. Mogućnost poslovanja sa kompanijom Daimler AG na ovim tržištima velika je šansa za Emil Frey Grupu i veoma smo ponosni što stupamo u dugoročno partnerstvo sa Daimler-om. Iskoristićemo pun potencijal ovog tržišta kako bismo zadržali poziciju Merceds-Benz kao brenda koji je uvek prvi izbor i kako bismo i unapredili prodajne i servisne aktivnosti u ovim zemljama, a sve u cilju poboljšanja rezultata.”\nProces restruktuiranja neće uticati na poslovanje na ovom tržištu, koje je jedno od najvažnijih u regionu. Postojeće prodajne i servisne mreže će ostati iste, tako da će kontinuitet u komunikaciji sa svim klijentima Mercedes-Benz-a ostati nepromenjen. To važi i za cene vozila. Kompanija će nastaviti da obučava kako svoje, tako i zaposlene ovlašćene Mercedes-Benz dilerske mreže uz pomoć najsavremenije opreme i metodologije u najmodernijem Trening centru u regionu. Emil Frey Grupa ima tržišno orjentisano poslovanje, koje je okrenuto zadovoljstvu svojih klijenata i partnerskom odnosu sa dilerima.\nKako bi osigurao kontinuitet Daimlerove posvećenosti ovom tržištu, gospodin Rolf-Juergen Seyerle, trenutni generalni direktor, ostaće na ovoj poziciji.\nEmil Frey Grupa je švajcarska kompanija u porodičnom vlasništvu, osnovana 1924. godine od strane mehaničara Emil-a Frey-a, sa sedištem u Cirihu – Švajcarska. Kompanija je u najvećoj meri fokusirana na poslovanje u auto industriji (veleprodaja, maloprodaja, finansiranje i logistika automobila i auto delova) i prisutna je na tržištima Švajcarske, Francuske, Nemačke, Mađarske, Češke i Poljske. Emil Frey Grupa takođe u vlasništvu ima i brojne kompanije za uvoz, maloprodajne objekte i kompanije za finansiranje u ovim zemljama.\nEmil Frey Grupa postaje generalni zastupnik kompanije Daimler AG za Srbiju i Crnu Goru was last modified: August 8th, 2013 by Goran Aničić\nDaimler AGEmil FreyEmil Frey GrupaMercedes SrbijaMercedes-Benz\nPrve Volvo „šestice“ u floti balkanskog rekordera\nProglašen pobednik najvećeg svetskog takmičenja zaposlenih u Volvo servisnim radionicama\nVeliki planovi za Olimpijski centar „Jahorina“\nMercedes smanjuje cenu rezervnih delova u Kini


Radna grupa u Loznici usvojila preporuke za pojednostavljenje administrativnih postupaka\nU petak 31. januara održan je sastanak Radne grupe u Loznici. Na sastanku su bili prisutni svi članovi Radne grupe kao i predstavnici OPTIMUSA - Centra za dobro upravljanje, a sastankom je predsedavao gradonačelnik, Vidoje Petrović.\nGradonačelnik se u uvodnom delu detaljno osvrnuo na dosadašnje aktivnosti na projektu, a zatim su na sastanku razmatrane predložene preporuke za pojednostavljenje administrativnih postupaka. Gospodin Petrović je naglasio da su sve preporuke kvalitetne, obrazložene i realne te da ih je moguće realizovati u narednom periodu. Za svaki postupak je preciziran rok u kome će se postupak rešavati, eliminisana je suvišna dokumentacija i označena je dokumentacija koja će se pribavljati po službenoj dužnosti.\nSve preporuke su jednoglasno usvojene od strane svih članova Radne grupe, a gradonačelnik je rekao da je zadatak svih načelnika u Gradskoj upravi da se preporuke sprovedu do kraja jer su u funkciji unapređenja poslovnog ambijenta. Gradonačelnik je naglasio: „Vi ćete biti ti koji ćete se starati da se sve sprovede u život.“ Takođe je sve pohvale uputio timu OPTIMUS-a i iskazao zahvalnost što se projekat ovako kvalitetno sprovodi.\nPredloženo je da OPTIMUS u što kraćem roku prosledi nacrte akata koje će nadležni organi Grada Loznice doneti u narednom periodu, a koji su neophodni za implementaciju preporuka. Pod rukovodstvom gradonačelnika, u Gradskoj upravi će se odvijati aktivnosti vezane za zaključenje Protokola o saradnji sa javnim preduzećima i ustanovama koji je neophodan radi pribavljanja dokumentacije po službenoj dužnosti u procesu građevinske dozvole.\nU budućem periodu gradonačelnik će odrediti jednu osobu koja će biti zadužena da ažurira podatke u Registru, što znači da će se blagovremeno unositi promene kako bi procedure bile u saglasnosti sa važećim propisima.


Iz Libije doleteli svi Srbi koji su mogli | Srbija\nIz Libije doleteli svi Srbi koji su mogli | Mondo Portal\nIz Libije doleteli svi Srbi koji su mogli 0 Podeli Podeli na facebook Podeli na twitter Podeli na viber Pošalji na mail\n25.02.2011. / 08:33 15:22\nNa beogradski aerodrom rano jutros sleteo je iz Tripolija avion sa 90 srpskih državljana.\nAvion "Boing 737" je sleteo na aerodrom "Nikola Tesla" u 3:32 časa, navedeno je na sajtu aerodroma.\nAvion Jata redovne linije, za razliku od vanrednih koji su slati za evakuaciju, sa oko 90 putnika poleteo je iz glavnog grada Libije Tripolija jutros u 1.25 sati, rečeno je ranije Tanjugu u informativnoj službi beogradskog aerodroma.\nUkupno do sada u Srbiju je prebačeno nešto manje od 500 srpskih građana iz Libije, izjavio je državni sekretar u ministarstvu spoljnih poslova Srbije Mirko Stefanović.\n"Nema više srpskih državljana koji čekaju na evakuaciju u Tripoliju", rekao je Stefanović agenciji Beta.\nOn je dodao da će, ako se neke grupe srpskih građana prebace iz drugih gradova u Tripoli, u najkraćem roku biti organizovani vanredni letovi.\nOko 30 srpskih građana ukrcalo se danas u Bengaziju na turski brod za Istanbul, a ostalo je još 30 građana koji će se tokom dana ukrcati u drugi turski brod koji stiže u tu luku na istoku Libije.\nTako će iz Libije biti prebačeno između 900 i 1.000 srpskih građana, zaključio je Stefanović.\nOn je rekao da je ostalo još oko 200 srpskih državljana "rasutih na manjim projektima po Libiji i da se radi na njihovom grupisanju u sabirne centre u Bengaziju, Raslanufi i Sephi, kako bi se lakše organizovala evakuacija".\nStefanović je rekao da su pripremljeni alternativni načini prebacivanja tih građana u Srbiju.\n"Očekujemo da u roku od dva do tri dana i oni budu prebačeni u zemlju. Rešavamo i problem onih građana koji nemaju pasoše kod sebe, izdavanjem putnih listova", kazao je Stefanović.\nJedna grupa državljana Srbije biće evakuisana iz Libije brodom "Sveti Stefan". Brod, kojim će iz Libije biti evakuisani državljani Rusije, Srbije i Turske, isplovio je sinoć posle ponoći iz italijanske luke Bari i krenuo ka odredištu, javila je ruska agencija Itar-Tass.\nBrodom, koji je u sredu isplovio iz crnogorske luke Bar, biće evakuisane 1.263 osobe, od kojih 563 građana Rusije i 700 građana Turske i Srbije koji su u Libiji radili za "Ruske železnice".\nBrod "Sveti Stefan" je u Bari stigao radi dopune goriva, ali je morao da čeka zbog nevremena.\nFeribot "Sveti Stefan 2" zakupila je jedna ruska kompanija za koju u Libiji rade građani iz više država regiona, potvrdila je danas Barska plovidba.\nAgencija RIA Novosti navodi da tim brodom treba da budu evakuisani građani koji se nalaze u Sirtu i Ras-Lanufu.\nItar-Tass je podsetio da je ranije načelnica informativne službe Ministarstva Irina Andrijanova saopštila da iz Libije treba da budu evakuisana 563 građana Rusije i 700 građana Turske i Srbije koji su radili za "Ruske železnice".\n"Evakuisani građani biće dovezeni na bezbednu lokaciju, odakle će Rusi biti otpremljeni u Moskvu avionima Ministarstva", rečeno je ruskoj državnoj agenciji.\nU Libiji je situacija pogoršana zbog sukoba demonstranata, koji traže odlazak libijskog lidera Muamera Gadafija i njegovih snaga bezbednosti.


Izvor: Luftika.rs, 25.Maj.2020, 08:25\nU pucnjavi koja se sinoć dogodila u novosadskom naselju Liman, ranjen je muškarac čiji identitet zasada nije poznat. U njega je, prema prvim informacijama pucao naoružani napadač, koji ga je ranio u stomak.\nPovređeni je prevežen u Urgentni centar Kliničkog centra Vojvodine, pišu Večernje Novosti.\nPucnjava se dogodilo nešto pre 23 sata u Bulevaru cara Lazara, a napadač i ranjeni se navodno poznaju.\nPrethodno su, kako se pretpostavlja zajedno bili u jednom kafiću, gde >> Pročitaj celu vest na sajtu Luftika.rs << je između njih došlo do svađe.\nNavodno se čula rafalna paljba, a policija je na mestu gde se dogodila pucnjava i obavlja uviđaj i utvrđuje sve okolnosti tog događaja.\nMuškarac u Novom Sadu pucao sa terase, u krvi imao 2,17 promila alkohola\nRadio 021: Novosađaninu zbog pokušaja ubistva na Limanu određeno 48 sati zadržavanja\nIzvor: Blic, 25.Maj.2020


Tomislav Nikolić odlikovao Kirila Kravčenka i Aleksandra Dibalja - Bizlife.rs\nTomislav Nikolić odlikovao Kirila Kravčenka i Aleksandra Dibalja\n23:26 Beograd, 15/02/2017\nPovodom 15. februara, Dana državnosti Republike Srbije, predsednik Tomislav Nikolić uručio je priznanja istaknutim pojedincima i institucijama.\nZlatnom medaljom za izuzetne zasluge u javnom radu, privrednoj delatnosti i jačanju prijateljstva Republike Srbije i Ruske Federacije odlikovan je Kiril Kravčenko, generalni direktor kompanije NIS. Kao dugogodišnji generalni direktor jedne od najvećih energetskih kompanija u regionu, koja je u većinskom vlasništvu ruske kompanije „Gasprom njeft“, Kravčenko je postigao izuzetne rezultate u jačanju ekonomske saradnje dve zemlje, ali takođe i u oblasti razvoja prijateljskih, kulturnih i humanitarnih odnosa Srbije i Rusije.\nOrdenom je odlikovan i Aleksandar Dibalj, član Upravnog odbora „Gasprom njefta” i zamenik generalnog direktora ove kompanije za korporativne komunikacije. Gospodin Dibalj je odlikovan zlatnom medaljom za izuzetne zasluge u povezivanju i jačanju kulturnih i privrednih veza Ruske Federacije i Republike Srbije. Kompanija „Gasprom njeft“ realizuje obiman društveno-odgovorni program namenjen podršci kulturnim projektima i istorijskom nasleđu Srbije.\nTomislav Nikolić, predsednik Srbije, povodom Dana državnosti tradicionalno uručuje priznanja istaknutim pojedincima i institucijama, koji svojim radom i humanošću na najbolji način promovišu prave društvene vrednosti.


Nepoznat rezultat veštačenja rukopisa Gorana Džonića\nBranilac Stefana Džonića, osumnjičenog za umešanost u ubistvo porodice Đokić iz Aleksinca, Filip Domazet, uložio je žalbu Apelacionom sudu koji je prošlog petka doneo odluku da se pritvor produži njegovom klijentu, odnosno sinu prvoosumnjičenog Gorana Džonića.\nDomazet je više puta rekao da Stefan Džonić ima alibi za kritičnu noć 26. na 27. septembar "tako da nepotrebno boravi iza rešetaka".\nZa njega je petorica kolega reklo da je te večeri bio u vojnoj opremi na manevrima negde ispod Vranja tako da nikako nije mogao da bude uključen u monstruozno ubistvo. Domazet kaže da ne može ni da pretpostavi zašto se ovaj vojnik drži zatvoren.\n- Uložio sam žalbu Apelacionom sudu na odluku da se produži pritvor prema Stefanu tako da će odluka verovatno biti danas ili u ponedeljak. Govorimo o odluci od koje će zavisiti puštanje na slobodu ili ne. Stiglo je u međuvremenu i grafološko veštačenje koje isključuje Stefana kao skriptora veštačenih rukopisa tako da ni tu ništa nije kriv - rekao je Domazet.\n"Ovo u životu nismo doživeli...": Evo šta braća Jojke misle o Goranu Džoniću osumnjičenom za ubistvo porodice Đokić!\nGrafološko veštačenje se odnosilo na beleške, priznanice i slično koje su nađene u vreći s novcem.\nRanije su sva petorica osumnjičenih u ovom slučaju, a to su braća Milošević, Džonić i sam Goran Džonić pisala po nalogu istrage neka slova i reči da bi se videlo da li je to njihov rukopis.\nDo sada se dokazalo da to nije rukopis braće Milošević, Milana, a sada ni Stefana.\nNepoznat nam je rezultat veštačenja da li je to možda rukopis Gorana Džonića.\nStefanov brat, Milan je pušten na slobodu, a Stefan se verovatno prema nekim procenama drži u pritvoru jer je deo novca nađen na placu iza kuće koji se vodi na njegovo ime, ali i to ga ne tereti jer je otac imao ključ od kapije te ograđene okućnice.\nNe samo javnost nego i selo Moravac je očekivao da Stefan bude pušten do sada, a postoji neka mogućnost da se to i dogodi, ukoliko Apelacioni sud promeni odluku o zadržavanju tada je i Goranu Džoniću produžen pritvor.\nGoran(57), Gordana(56) i njihova ćerka Lidija(25) su ubijeni te noći i spaljeni na mestu Dudine bare, a iz njihovog automobila je nestalo najmanje 43.000 evra koliko je do sada nađeno.\nGoran Džonić i dalje tvrdi da on nije bio egzekutor već samo pomagač u praćenju pokojnih Đokića, a za egzekuciju je na saslušanjima krivio braću Milošević, mada za njih ne postoje nikakvi dokazi, imaju alibi a i ovaj bivši policajac ih nije ni prepoznao u policijskoj stanici u Nišu.\nGoran Džonić Stefan Džonić Đokići ubistvo Aleksinac


U Srbiji svega 12 zelenih zgrada - GRENEF\nGrađevinski sektor troši jednu trećinu prirodnih resursa, sa 30 do 40 odsto utiče na formiranje efekta staklene bašte.\nTo čini više od 30 odsto ukupno potrošene energije na globalnom nivou, istakla je izvršni direktor Saveta zelene gradnje Srbije Dragana Korica i dodala da je budućnost građevinske industrije u zelenim zgradama.\n„Postoji mnogo kategorija koji određuju zelenu zgradu, svaka zelena zgrada ima sertifikat, sertifikati su različiti i traju do tri, a neki do pet godina. Oni se mogu obnavljati zavisi od toga da li je reč o novom objektu, objektu koji se održava…“, rekla je Korica na okruglom stolu „Zelena sertifikacija zgrada na tržištu Srbije“.\nIzvor: Tanjug/ b92.info\nPromo15 sati ranije\nKoličina ambalaže se brzo povećava širom sveta kako na razvijenim …\nPrema poslednjim informacijama upis nekretnina u katastar trebalo bi da …


U Savezu sindikata Crne Gore vanredno stanje – Bankar.me\nGeneralni sekretar Marko Nikčević juče je uveo “vanredne mjere” za zaštitu imovine Saveza sindikata Crne Gore i privremeno stavio van snage ranije odluke Glavnog odbora koje je lično potpisao o imenovanju zamjenika Branka Gardaševića i izvršnih sekretara Vidaka Đuranovića i Rajka Vukadinovića, obrazlažući to vanrednim okolnostima. Svoju odluku, u koju je Pobjeda imala uvid, saopštio je u pisanoj formi predsjedniku Skupštine SSCG Branku Vujisiću, koji se sa tim složio.\nNikčević u dopisu koji je uputio Vujisiću navodi da će “biti prinuđen da u narednom periodu bude odsutan“, pa zato predlaže sprovođenje nekoliko mjera “u cilju obezbjeđenja osnovnih funkcija i zaštite imovine SSCG od nezakonitih nasrtaja”.\nJedna od devet mjera su svakodnevna četvoročlana dežurstva u kabinetu predsjednika Skupštine koja treba da traju do 1. avgusta. Naložio je i pojačano obezbjeđenje, stalni kontakt sa Upravom policije, hitnu komunikaciju sa sekretarom Privredne komore “kako bi se dobila saglasnost PK za angažovanje pojačanog obezbjeđenja na prijavnici zgrade u kriznim situacijama”.\nNikčević je takođe tražio da se prostorije SSCG poslije 16 sati zaključavaju i “obilaze po posebnom planu“.\nKako stoji u dopisu, ove mjere je sproveo zbog toga što je ministarka rada Zorica Kovačević svojom odlukom o upisu Duška Zarubice kao generalnog sekretara u značajnoj mjeri osporila njegov formalni pravni legitimitet.\n“Naši oponenti su blokirali račune, pokušali da ospore legitimitet naših pravnih zastupnika i time sebi stvorili prostor da nezakonitim i nasilnim metodama pokušaju ući u prostorije SSCG kako bi u ime Danila Popovića i njegovih ličnih interesa spriječili dalje reforme i otkrivanje svih zloupotreba u SSCG”, naveo je Nikčević u dopisu.\nOvim je njima, kako navodi, nanijeta velika šteta u odnosima sa bankama, institucijama sistema i partnerima i onemogućeno im je da regularno posluju.\nPOJMOVIGoogle predvidja pad berze Marko Nikčević osiguravači Savez sindikata savez sindikata Crne Gore Sindikat\nPrevious Asocijacija menadžera primljena u Svjetsku konfederaciju menadžera\nSljedeći Intervju direktora NLB Montenegrobanke Robert Kleindienst za Portal Analitiku\nSindikat prosvjete će tražiti povećanje plata od 10 odsto


CAZIN U Pećigradu održana tradicionalna 19. kestenijada\nOvo je jedna od najljepših manifestacija u regiji, jer smo već odavno prevazišli okvire kantona, kaže Beganović\nImali priliku besplatno degustirati više od tonu pečenog kestena\nU cazinskoj Mjesnoj zajednici Pećigrad, u prisustvu velikog broja posjetilaca, održana je 19. tradicionalna kestenijada, svojevrsni festival kestena u ovom kraju.\nMiris pečenog kestena u Pećigradu i ovog se puta daleko širio, a hiljade posjetilaca imale su priliku degustirati poznati pećki kesten. Uporedo s prigodnim obraćanjima i nastupima folklornih i izvornih grupa, posjetioci su imali priliku besplatno degustirati više od tonu pečenog kestena.\nMiris se daleko širio Foto: (S. Japić)\n- Ovo je jedna od najljepših manifestacija u regiji, jer smo već odavno prevazišli okvire kantona. Kestenijada je brend ovog kraja, ovo je promocija našeg kestena, odnosno 5.000 hektara naše kestenove šume na ovom području. Ugostili smo više hiljada ljudi iz BiH, Hrvatske, Srbije i Crne Gore. Ove godine urod kestena je znatno podbacio, ali smo ga uspjeli nabaviti na vrijeme i izuzetno je ukusan - rekao je Amir Beganović, predsjednik Organizacionog odbora.\nPoput Mostara, koji je poznat po trešnji, i Gradačca i njegovog Sajma šljive, Cazinska krajina prepoznatljiva je po kestenu, prirodnom resursu od kojeg je mnogo Krajišnika kroz historiju ostvarivalo svoju egzistenciju.\nKesten je značajan kao izvozna sirovina, a mnogi zahvaljujući njemu, znatno poprave svoj kućni budžet.\nCazin Pećigrad Kestenijada\nNa "Pećkoj kestenijadi" okupilo se nekoliko hiljada posjetilaca


10 najboljih hotela u blizini: Liceu Station - TripAdvisor\nNajbolji hoteli u blizini: Liceu Station, Montserrat\nNoćenja s doručkom i pansionijoš 239\nPrikladni za porodicu318\n760 od 3.419 objekata odgovara vašim filterima. Obriši sve filtere\nUdaljenost od: Liceu StationPrvo pogledajte objekte najbliže centru koji imaju potvrđene raspoložive kapacitete za izabrane datume kod naših partnera\nFiltrirajHoteli50 km od lokacije Liceu Station\nUdaljenost od: Liceu Station\nBr. 1 u pogledu odnosa cena/kvalitet od 616 hotela u Montserrat\nBr. 2 u pogledu odnosa cena/kvalitet od 616 hotela u Montserrat\nBr. 3 u pogledu odnosa cena/kvalitet od 616 hotela u Montserrat\nBr. 4 u pogledu odnosa cena/kvalitet od 616 hotela u Montserrat\nBr. 5 u pogledu odnosa cena/kvalitet od 616 hotela u Montserrat\nBr. 6 u pogledu odnosa cena/kvalitet od 616 hotela u Montserrat\nBr. 7 u pogledu odnosa cena/kvalitet od 616 hotela u Montserrat\nBr. 8 u pogledu odnosa cena/kvalitet od 616 hotela u Montserrat\nBr. 9 u pogledu odnosa cena/kvalitet od 616 hotela u Montserrat\nBr. 10 u pogledu odnosa cena/kvalitet od 616 hotela u Montserrat\nBr. 11 u pogledu odnosa cena/kvalitet od 616 hotela u Montserrat\nBr. 12 u pogledu odnosa cena/kvalitet od 616 hotela u Montserrat\nPlaca Sant Agusti 3, 08001 Barselona, Španija\nBr. 13 u pogledu odnosa cena/kvalitet od 616 hotela u Montserrat\nCalle Nou de la Rambla 50, 08001 Barselona, Španija\nBr. 14 u pogledu odnosa cena/kvalitet od 616 hotela u Montserrat\nBr. 15 u pogledu odnosa cena/kvalitet od 616 hotela u Montserrat\nBr. 16 u pogledu odnosa cena/kvalitet od 616 hotela u Montserrat\nSant Pau 15, 08015 Barselona, Španija\nBr. 17 u pogledu odnosa cena/kvalitet od 616 hotela u Montserrat\nBr. 18 u pogledu odnosa cena/kvalitet od 616 hotela u Montserrat\nBr. 19 u pogledu odnosa cena/kvalitet od 616 hotela u Montserrat\nBr. 20 u pogledu odnosa cena/kvalitet od 616 hotela u Montserrat


Havijer Solana (Foto pravda.rs)\nZahvaljujući njemu, ali i drugim zvaničnicima poput generala Vilijama Neša, nekadašnjeg administratora za Kosovsku Mitrovicu, i bivšeg visokog zvaničnika Unmika Džima Fita, u pisanje Ivanovićeve žalbe na presudu po kojoj je osuđen na devet godina zatvora uključiće se i inostrani pravni eksperti.\n- Solana je u tom pismu govorio pre svega o Oliverovom karakteru, kako je sa njim sarađivao, da je uvek bio za dijalog i da uopšte nije osoba koja bilo šta rešava nasilnim putem - priča za “Blic” Ivanovićeva supruga Milena.\nKako kaže, i on i ostali Ivanovićevi prijatelji među strancima okupili su inostrane advokate koji će se njegovom pravnom timu priključiti u daljem procesu.\n- Oni su okupili krug ljudi i poznanika, među kojima su i advokati koji su zainteresovani za ovaj slučaj. Svima je jasno da ovo nema veze ni sa pravom ni sa pravdom i da je proces politički. Prosto, presuda na Apelacionom sudu ne može da se održi - kaže Milena.\nPrva stvar koju će Ivanovićevi branioci osporavati u žalbi je ono što piše u presudi - da nema dokaza da je Ivanović bilo kome komandovao, naređivao niti učestvovao u bilo čemu što se 14. aprila 1999. godine dešavalo u Kosovskoj Mitrovici.\nŠtrajk glađu ostavio posledice\nOliver Ivanović je u pritvoru u Kosovskoj Mitrovici gde ga posećuje porodica dva puta nedeljno.\n- Dobro je, ali mora da nastavi preglede koje je i ranije radio, jer dve godine u pritvoru i štrajk glađu su ostavili posledice. Sada je to proces, ali on mora da se leči i oporavi - priča Milena Popović Ivanović.\n01.12.2021 Od 3. januara na Kosovo samo uz dokaz o potpunoj vakcinaciji (663)


Chelsea za Senada Lulića spreman ponuditi 20 miliona eura – Radio Feral\nAktuelno Nogomet Ostali sportovi SPORT\nChelsea za Senada Lulića spreman ponuditi 20 miliona eura\nBh. reprezentativac u dresu Lazija Senad Lulić jedan je od najpoželjnijih nogometaša na nogometnom tržištu.\nTalijanski mediji pišu da se za Lulića već neko vrijeme interesiraju Bayern Minhen, a posebno odlučan da ga vidi u svojim redovima je aktuelni prvak Evrope Chelsea.\nLulića u Laziju iznimno cijene, hvale njegovu brzinu i sposobnost da na terenu igra na nekoliko pozicija. Senad Lulić je motorna snaga Lazija, gdje su ga prozvali Speedy. Iako nije u najboljoj formi, na terenu daje svoj maksimum.\nUprava kluba spoznala je koliko je Lulić važan za Lazio i već su u kontaktu sa njegovim agentima kako bi mu produžili ugovor do 2018. godine sa mnogo boljim uslovima, naravno ukoliko im neko drugi ne osujeti planove.\nNavodno je engleski Chelsea spreman ponuditi 20 miliona eura za dovođenje Lulića na Stamford Bridge.\nLulić trenutno zarađuje 700 hiljada eura po sezoni, no uprava Lazija radi na tome da udovolji svakom njegovom zahtjevu, jer bi odlazak bh. reprezentativca bio nenadoknadiv gubitak za talijanski klub.\n← Kalesija: Festival izvorne muzike\nSafet Sušić: Pjanić počinje utakmicu, Vranješ vjerovatno igra →\nPOTPISANI UGOVORI O STIPENDIRANJU KALESIJSKIH STUDENATA\n26/03/2010 Mirza Musanovic\t0\n24/10/2012 Mirza Musanovic\t0\nKolektivna dženaza za 28 žrtava sa područja Zvornika, samo ih osam identificirano\n26/05/2016 Mirza Musanovic\t0


BALOTELI NA "MARAKANI"? Stanković dovodi bivšeg saigrača iz Intera u Zvezdu! - Informer\n22:23 Fudbal 1\nKontroverzni italijanski napadač Mario Baloteli mogao bi da bude prvo veliko pojačeće koje će u Crvenu zvezdu dovesti novi trener Dejan Stanković, inače fudbalerov saigrač iz zlatne generacije Intera\nDolazak Dejana Stankovića otvoriće vrata Zvezde i nekim od poznatijih svetskih fudbalera. Novi trener crveno-belih planira da angažuje i nekog od bivših saigrača s kojima je ostao u dobrim odnosima. Jedno od najzvučnijih imena na toj listi je Mario Baloteli, kontroverzni 29-godišnji fudbaler! Velika šansa da se ceo posao završi uspešno leži i u činjenici da nekadašnji igrač Intera može bez evra obeštećenja da stigne u Beograd.\n- Mario je tužan jer u Italiji ne može da se fokusira samo na fudbal. U januaru je slobodan igrač i može da bira novi klub bez obeštećenja - poručio je Masimo Ćelino, prvi čovek Breše.\nNekada velika nada svetskog fudbala sada u Breši igra za sumu od 900.000 evra godišnje. Poznato je da su crveno-beli povećali limit kad su plate igrača u pitanju, tako da sada ne predstavlja nemoguću misiju da angažuju i neko jače ime. Januar donosi odgovor na pitanje da li će to biti čuveni Super-Mario.\nO Mariju je pričao Deki u periodu kad su bili saigrači u dresu Intera.\n- Moramo da razumemo šta se dešava u njegovoj glavi. Mario je još uvek dete i tako ga i gledamo. Treba imati razumevanja za njegove postupke i kad pogreši - poručio je svojevremeno Stanković.\nFudbal sport transferi Mario Baloteli FK Crvena zvezda Dejan Stanković\nNemoj Deki molim te!!!


Bankama dugujemo 20 milijardi evra\nGrađani i privreda bankama duguju oko 20 milijardi evra, a sve je više onih koji te uzete kredite ne mogu da vrate.\nNajviše duguje privreda - oko 13,5 milijardi, zatim građani - 5,6 milijardi, dok ostatak odlazi na preduzetnike i poljoprivrednike. Problematični zajmovi, čije je kašnjenje u otplati veće od 90 dana, dostigli su 19,4 odsto, što je jedna od najviših stopa u regionu.\nPrema zvaničnim podacima, preduzeća ne otplaćuju 25 odsto zajmova, a nezvanično se pominje podatak od čak 30 odsto. Građani su i dalje revnosniji i njihova docnja je 8,2 odsto.\n- Problematični krediti rastu od 2008. godine i njihov nivo je zabrinjavajući. Takav procenat učešća problematičnih kredita utiče na kvalitet aktive banaka, rezultate bankarskog sektora i cene bankarskih proizvoda i usluga - kaže Vladimir Čupić, predsednik Odbora za finansije Privredne komore Srbije.\nSve teža otplata kredita stavlja banke u poziciju da razmišljaju o otpisu dela duga, dok traže uvođenje naplate zajmova preko "trećih lica".\nOdbor za finansije je predložio da se radi rešavanja problema u vezi sa ovim kreditima, između ostalog, omogući bankama da dospela potraživanja od firmi mogu da ustupaju ne samo preduzećima koja se pretežno bave finansijskom delatnošću već i drugima koja imaju interes za to.\n- Takvo rešenje je predviđeno jer se smanjuje mogućnost da potraživanja otkupe firme povezane sa dužnikom, što je u interesu banaka. Takođe, onemogućava se i da potraživanja otkupe preduzeća povezana sa bankom i obezbeđuje se fer procena vrednosti tog potraživanja. U pojedinim zemljama regiona bilansi banaka su privremeno "čišćeni" od problematičnih kredita njihovim prenosom na povezana lica, što se kasnije bankama vraćalo kao bumerang - rekla je Bojana Mijailović iz Sektora za kontrolu poslovanja NBS.\nBankari kod nas, sem poteškoća u vraćanju, imaju problem i s plasmanima. Teško je, kako sami kažu, da pronađu klijenta za kog s izvesnošću može da se proceni da će uspeti da vrati svoje obaveze na vreme. U uslovima kada vraćanje starih zajmova kasni, i banke su izuzetno oprezne, pa su procene pre odobravanja zajmova sve rigoroznije.\nStručnjaci za hartije od vrednosti smatraju da će za ustupanje ovakvih potraživanja najzainteresovaniji biti špekulanti. Tako je svuda u svetu, pa ni kod nas neće biti izuzetka. Ipak, kako da se reši problem teško naplativih zajmova? Brokeri kažu da ako banka ima loše plasmane, koji su uz to i loše obezbeđeni, najbolje je da ih otpiše. Što su plasmani sigurniji i bolje obezbeđeni, to je i njihova cena pri ustupanju veća. Zasada banke prodaju loše kredite, i to po ceni koja jedva dostiže 20 odsto preostalih obaveza klijenta.


General sekretar NATO-a\nMinistri odbrane članica NATO-a danas su započeli dvodnevno zasjedanje u Briselu, a čelnik te organizacije Stoltenberg novinarima je kazao da će sigurnosna pitanja dominirati zasjedanjem\nGeneral sekretar Sjevernoatlantskog saveza (NATO) Jens Stoltenberg pozvao je Rusku Federaciju da nastavi poštivati odredbe Sporazuma o eliminaciji nuklearnih projektila kratkog i srednjeg dometa (INF), javlja Anadolu Agency (AA).\nMinistri odbrane članica NATO-a danas su započeli dvodnevno zasjedanje u Briselu, a čelnik te organizacije Stoltenberg novinarima je kazao da će sigurnosna pitanja dominirati zasjedanjem.\nOn je kazao da će na dnevnom redu biti i američko-ruski sporazum INF iz kojeg se nedavno povukao SAD, a potom i Rusija.\n“I dalje ćemo pozivati Rusiju da nastavi poštivati odredbe sporazuma INF“, poručio je Stoltenberg i dodao da će o tome i lično razgovarati sa šefom ruske diplomacije Sergejem Lavrovom na marginama Sigurnosne konferencije u Minhenu.\nZasjedanju ministara u sjedištu NATO-a u Briselu prvi put u svojstvu zvanice učestvuje i Makedonija, a na dnevnom redu će biti i analiza stanja u vezi s misijama te organizacije u Afganistanu, Iraku i Kosovu.


ČAŠA MLEKA NA DAN USPORAVA STARENJE | Red Info Portal\nHome >Zdravlje >ČAŠA MLEKA NA DAN USPORAVA STARENJE\nČAŠA MLEKA NA DAN USPORAVA STARENJE\nMleko je prva hrana koju dobijamo čim zakoračimo u svet, jedna od osnovnih stvari koje nas održe u životu i povežu sa majkom. Ono ostaje nerazdvojni pratilac našeg odrastanja i razvijanja tokom čitavog detinjstva. Međutim, najnovija istraživanja pokazuju da mleko ostaje važna životna namirnica i kasnije u životu.\nSamo jedna čaša mleka na dan omogućava usporavanje procesa starenja i aktivira rad velikog mozga. U eksperimentu u kojem je učestvovalo 60 starijih ljudi potvrđeno je da osobe koje mogu svariti kisele mlečne produkte stalno koriste mleko.\nDobrovoljcima su predložili da započnu svaki dan sa porcijom mleka. Skeniranje velikog mozga pokazalo je povećanje aktivnosti nekih delova odgovornih za refleks i pamćenje. U prirodnom mleku postoje materije koje su se pokazale korisnim za rad nervnog sistema. Naučnici su primetili da se odmah posle upotrebe mleka u telu stvara materija glutation. Ovo jedinjenje pozitivno utiče na usporavanje procesa starenja na biohemijskom nivou.\nZDRAVLJE PAMĆENJE STAROST MLIJEKO\nPosted by by at Sreda, January 04, 2017\nFUDBAL POD BUDNIM OKOM TEHNIKE I PROGRAMA\nKAKAV JE RUKOPIS MOZGA?


Vučić posetio prostorije Udruženja porodica kidnapovanih i nestalih sa KiM\nVesti Autor:Beta17. sep. 201912:47 > 12:50\nPredsednik Srbije Aleksandar Vučić posetio je prostorije Udruženja porodica kidnapovanih i nestalih sa Kosova i Metohije, gde se upoznao sa njihovim problemima i obećao da će država nastaviti da čini sve što može da se pronađu njihovi bližnji.\n„Spreman sam da razgovaramo oko toga kakve zakone da donesemo, razgovaramo sada o tome i sa borcima. Ali da se zna da tada pričamo o većem izdvajanju iz budžeta, da ne bi bilo skrivanja iza patriotizma. Mi ćemo to da uradimo, ali to mora da bude postavljeno na racionalnim osnovama“, rekao je on.\nVučić je rekao da je „dobra vest“ što su pronađeni ostaci sedam Srba u okolini Đakovice, ali da tako nešto mora da postoji i za još 570 nestalih Srba i nealbanaca, kao i za nestale Albance.\n„Nažalost, naša država ni 1999. pa ni posle 2000. godine nije istražila sve što se dogodilo i mi i dalje nemamo zvaničan spisak ubijenih i nestalih na Kosovu. Verujemo da ćemo i taj težak posao da završimo“, rekao je on.\n„Oni ponude dobre, pristojne plate, njima to nije problem, ali Srbi tako ostaju bez svoje budućnosti u tim sredinama. Zato moramo da dodatno ekonomski ojačamo da bi mogli sa tim da se borimo“, rekao je Vučić.\nAleksandar VučićKosovoUdruženje porodica kidnapovanih i nestalih s KiM


Predsjedništvo SDA razmatralo položaj Bošnjaka u RS - Stranka Demokratske Akcije Gradski Odbor Tuzla\nPredsjedništvo SDA razmatralo položaj Bošnjaka u RS\nBy admin Vijesti Komentari isključeni za Predsjedništvo SDA razmatralo položaj Bošnjaka u RS\nStranka demokratske akcije izražava duboku zabrinutost izuzetno lošim stanjem i položajem Bošnjaka u entitetu RS, posebno sve učestalijim napadima na povratnike, njihovu imovinu i vjerske objekte. Diskriminacija u obrazovnom sistemu entiteta RS kao i institucijama RS postaje odrednica političkog djelovanja vlasti RS. U školama se zabranjuje izučavanje bosanskog jezika i nacionalne grupe predmeta, a u javnim ustanovama je onemogućeno zapošljavanje povratnika. Ustavni i zakonski mehanizmi zaštite prava konstitutivnih naroda gotovo da se i ne primjenjuju. Ustav ne poštuje čak ni Ustavni sud RS.\nOd vlasti entiteta RS tražimo da;\n– efikasno zaštiti bošnjačke povratnike od jasne diskriminacije,\n– javno osude svaki napad na povratnike u ovaj entitet,\n– da svojim izjavama ne doprinose stvaranju loše klime i netrpeljivosti,\n– putem organa sigurnosti, pruže zaštitu povratnicima, posebno svojim svakodnevnim prisustvom u mjestima u kojima žive povratnici,\n– omoguće bošnjačkim povratnicima zapošljavanje u administrativnim, pravosudnim organima i tijelima ovog entiteta, u skladu sa Ustavom i zakonom, naročito u policijskim strukturama prema Popisu stanovništva iz 1991.godine.\nSDA traži od Zajedničke komisije za ljudska prava i izbjeglice oba doma Parlamentarne skupštine BIH da obiđe povratnike i to pogotovo mjesta u kojima su se napadi desili, te da donese prijedloge mjera koje organi vlasti treba da poduzmu. SDA poziva Zajedničku komisiju za odbranu i sigurnost oba doma Parlamentarne skupštine BIH da posjeti i obiđe povratnike, te da u saradnji sa sigurnosnim agencijama države i entiteta predloži konkretne mjere na zaštiti povratnika.\nSDA će insistirati na potpunoj primjeni odluke Ustavnog suda o konstitutivnosti naroda što podrazumijeva kreiranje simetričnih rješenja na cijelom prostoru BiH-u oba entiteta.\nSDA poziva rukovodstva općina u kojima žive povratnici da unaprijede i razvijaju dijalog, saradnju i razumijevanje sa povratničkom populacijom, te da se zajednički predlažu rješenja za probleme povratnika. Kada je u pitanju ekonomska sigurnost povratnika i pitanje održivog povratka, SDA poziva općine u kojima se odvija proces povratka, da na individualnoj osnovi sagledaju stvarne potrebe i ekonomsko stanje povratnika. Predstavnici SDA u izvršnoj vlasti na entitetskom i državnom nivou trebaju omogućiti finansijsku podršku projektima održivog povratka.\nSDA poziva Vladu entiteta RS, odnosno nadležno ministarstvo i škole koje pohađaju djeca povratnika da daju doprinos prevazilaženju međuetničkih podjela u obrazovanju, na način da se jačaju aktivnosti iz domena obrazovanja o ljudskim pravima i širenju demokratske kulture u školama, kako bi se mladi pripremili za život, kao aktivni građani u demokratskom društvu.\nTražimo da diskriminacija bošnjačke djece u školama entiteta RS mora prestati i mora se omogućiti izučavanje bosanskog jezika u školama u ovom entitetu.\nSDA će poduzeti sve ustavne i zakonske mjere, i koristiti sve institucionalne mehanizme zaštite u pravnoj borbi za ostvarivanju prava i interesa Bošnjaka i svih drugih na obrazovanje na svom jeziku.\nSDA će uputiti zahtjev Uredu visokog predstavnika za davanje tumačenja Ustava BiH i Ustava RS vezano za jezike koji su u službenoj upotrebi u Bosni i Hercegovini. Ovlašteni predstavnici SDA u institucijama Bosne i Hercegovine će Ustavnom sudu Bosne i Hercegovine uputiti zahtjev za ocjenu ustavnosti odredbi Ustava RS (čl.7. stav(1)) koja se tiče “jezika bošnjačkog naroda”.\nSDA će pružiti pomoć roditeljima povratničke djece da pokrenu pojedinačne postupke kojima će se tražiti zaštita prava u pogledu upotrebe maternjeg jezika, uključujući u konačnici i pojedinačne žalbe Evropskom sudu za ljudska prava.\nDok se ne steknu uslovi za odvijanje redovne nastave u školama na području entiteta RS, SDA zadužuje svoje predstavnike u Vladi FbiH i kantona da iznađu mogućnost finansiranja alternativnih vidova obrazovanja u edukativnim centrima za djecu Konjević Polja i Kotor Varoši, kao i drugim mjestima gdje se ukaže potreba.\nZakonski propisi koji imaju konstruktivni/destruktivni uticaj na proces povratka\nSDA će formirati radnu grupu sastavljenu od predstavnika povratničke populacije i experata iz različitih oblasti koja ima zadatak da identificira sve prepreke koje se javljaju u zakonskim propisima na području kantona, entiteta i države. Nakon detaljne analize uradit će akcioni plan otklanjanja tih prepreka i donijeti stimulativne propise da bi se ubrzao proces povratka i zaustavio negativan trend migracija.\nZAKLJUČCI O REFORMI SEKTORA PRAVDE U BIH\n1. SDA je opredijeljena za reformu sektora pravde u Bosni i Hercegovini s ciljem izgradnje efikasnog, dobro rukovođenog i koordiniranog sistema pravde u Bosni i Hercegovini, koji je odgovoran prema svim građanima, potpuno usklađen sa EU standardima i koji garantuje jednakost svih građana pred zakonom i vladavinu prava u Bosni i Hercegovini.\n2. SDA podržava usvajanje usaglašenog prijedloga Strategije za reformu sektora pravde u Bosni i Hercegovini za period od 2014. do 2018. godine na Vijeću ministara Bosne i Hercegovine, imajući u vidu njen značaj u procesu evropskih integracija. SDA smatra da Strategija predstavlja dugoročni okvir za reformu i razvoj sektora pravde u Bosni i Hercegovini. SDA poziva Vijeće ministara Bosne i Hercegovine da u što kraćem roku izradi i usvoji usaglašeni Akcioni plan za provođenje Strategije, kojim će na adekvatan način biti preciziran sadržaj reformskih mjera i vremenski okvir za njihovo donošenje, te da osigura djelotvoran sistem praćenja provođenja Strategije i Akcionog plana\n3. SDA smatra da Odluka Narodne Skupštine RS o raspisivanju referenduma o Sudu i Tužilaštvu BiH mora biti stavljena van snage. Entiteti se ne mogu jednostrano baviti pitanjima koja su u nadležnosti BiH, i na neustavan i nezakonit način donositi odluke i nametati svoju volju vezano za rad pravosuđa. SDA će poduzeti sve ustavne i zakonske mjere kako bi se zaštitio suverenitet BiH i ova odluka bila stavljena van snage.\n4. SDA je stava da niko, ništa i nikome ne može nametati u Bosni i Hercegovini, te da sve buduće reforme, uključujući i reformu sektora pravde, moraju biti plod dogovora koji uvažavaju interese i prava države, oba entiteta, sva tri konstitutivna naroda i svih ostalih građana Bosne i Hercegovine, jer se jedino tako može graditi evropska budućnost Bosne i Hercegovine.\n5. SDA će se odlučno suprotstaviti svakom pokušaju da se reforma sektora pravde pretvori u sredstvo pritiska u pravcu relativiziranja karaktera rata i izjednačavanja zaraćenih strana, zamagljivanja istine o zločinima počinjenim nad Bošnjacima i amnestiranja od odgovornosti onih koji negiraju te zločine.\n6. SDA će se, također, odlučno suprotstaviti svakom pokušaju da se reforma sektora pravde pretvori u sredstvo razgrađivanja, slabljenja ili destrukcije pravosudnih institucija Bosne i Hercegovine. Stav SDA je da reforma sektora pravde treba da ide u pravcu konsolidacije provedenih reformi u sektoru pravde i unaprijeđenja funkcionisanja uspostavljenih pravosudnih institucija i njihovog daljeg razvoja, kao i razvoja sektora pravde u cjelini.


BANJALUKA – Akcije Zdravstveno – turističkog centra (ZTC) „Banja Vrućica“ u Tesliću prošle sedmice kupili su za 3,7 miliona maraka tajni kupci koji su akcije platili po cijeni skoro 20 odsto višoj od prosječne tržišne cijene.\nKroz deset transakcija kupljeno je 2,8 miliona akcija „Banje Vrućice“, za koje je plaćeno 3,7 miliona maraka. Cijena plaćena po akciji bila je 1,30 KM što je rast od 19,27 odsto u odnosu na cijenu akcije prilikom ranijeg trgovanja.\nAžuriranjem podataka u Centralnom registru hartija od vrijednosti RS vidljivo je da među deset najvećih akcionara nema više Zatvorenog investicionog fonda Naprijed Sarajevo.\nOni koji su kupili najveći dio akcija i popeli se na poziciju drugog najvećeg akcionara su Raiffeisen bank Sarajevo – Kastodi, odnosno tajni kupci.\nNaime, Kastodi banka je banka koja trguje hartijama od vrijednosti u svoje ime za račun klijenta. Na taj način se banka pojavljuje na Berzi dok ime pravog vlasnika akcije ostaje skriveno.\nBroj akcija, ali neznatno, povećao je i najveći pojedinačni akcionar, firma „Sloboprom“ koja sada ima 15,09 odsto akcija „Banje Vrućice“.\n„Sloboprom“ je postao najveći pojedinačni akcionar banje još prije oko godinu dana, o čemu je CAPITAL pisao kada je ta kompanija iz Lončara kupila za 1,8 miliona KM akcije „Banje Vrućica“.\n„Banja Vrućica“ ostvarila je u 2018. godini dobit od 2,8 miliona KM, što je za oko 200.000 KM više u odnosu na godinu ranije.\nNeto dobit „Banje Vrućice“ na kraju septembra prošle godine bila je 2,4 miliona KM.\nU toj banji Republika Srpska posredstvom Akcijskog fonda, Fonda za restituciju i Penzijskog rezervnog fonda RS ima udio viši od 18 odsto.\n„Banja Vrućica“ obuhvata kompleks od četiri hotela – „Kardial“, „Posavina“, „Srbija“ i „Hercegovina“, sa oko 1.000 ležajeva, a tokom 2018. godine ZTC je kupio i „Etno selo Usora”.\nTagovi: akcionaribanja vrucicateslic


Prvi čovek Huaveja: "SAD se previše bave mojom kompanijom. Ne pogađa nas" - Biznis Telegraf.rs\n21/01/20 | 15:46\nRen Zengfej je jedan od gostiju u Davosu ove godine\nSvima su nam dobro poznate kaznene mere koje su SAD uvele na štetu kineske kompanije "Huavej", kao i podatak da Vašington pritiska saveznike da isključe ovog giganta iz svojih 5G mreža, optužujući ga za špijunažu.\nOsnivač "Huaveja", Ren Zengfej, međutim, kaže da će oni "preživeti dalje napade", iako očekuje da će oni eskalirati. Novija vest je i izjava ministra unutrašnjih poslova Nemačke, Horsta Zehofera, da njegova zemlja još uvek ne može da izgradi 5G mobilnu mrežu bez "Huaveja".\n- Vašington može da nastavi svoju kampanju protiv "Huaveja", ali će uticaj na naš posao biti minimalan - rekao je Ren Zengfej na Svetskom ekonomskom forumu u Davosu 2020, i dodao da su se za ovu godinu bolje pripremili, da imaju jači tim i više sampouzdanja da odgovore na udare Amerikanaca. Ova kompanija je na meti SAD zbog navodnih povezanosti sa vladom Kine, što je "Huavej" demantovao.\nProšle godine stavljen je na američku crnu listu, bez pristupa američkoj tehnologiji. Zengfej očekuje da će pritisak na kompaniju, ali i na saveznike SAD biti sve jači. Poslednja tenzija osetna je u Velikoj Britaniji, dok u međuvremenu SAD traže način da blokiraju rastući broj inostranih ulaganja u "Huavej". Crna lista je čak dovela do toga da kineska kompanija plasira vodeći pametni telefon bez licence za "Google Android" softver.\nAli, "Huavej" je nastavio da ulaže u sopstvenu core tehnologiju tokom poslednjih nekoliko godina, što uključuje čipove i softver. U 2019. lansiran je njihov operativni sistem "HarmonyOS", ali još uvek nije primenjen ni na jedan pametni telefon. Zengfej kaže da je potrošio na "hiljade i hiljade milijardi" da napravi plan B, što je omogućilo kompaniji da "preživi". Navodi i da su SAD previše "okupirane" njegovom kompanijom.\nKoja će evropska država biti domaćin Huaveju? Traže lokaciju za fabriku\nAmerikanci mogu samo da očajavaju: Huavej daje basnoslovne bonuse baš zbog njih\nDavos 1973. vs Davos 2020: Kako se menjala svetska ekonomija?\n5 stvari koje treba da znamo o Davosu 2020.


Lazović: Žestoke reakcije na protokol Silajdžić-Dodik ishitrene i nepotrebne - Klix.ba\nLazović: Žestoke reakcije na protokol Silajdžić-Dodik ishitrene i nepotrebne\n4.10.2007. u 13:47\nDelegat u Domu naroda Parlamenta Federacije BiH Miro Lazović smatra da se Protokolom koji su potpisali lideri Stranke za BiH i SNSD-a Haris Silajdžić i Milorad Dodik ne prejudicira konačno rješenje za reformu policije, niti derogira prijedlog visokog predstavnika Miroslava Lajčaka.\nLazović u saopćenju za javnost navodi kako se ovim dokumentom samo vrši personalno usaglašavanje između do jučer naizgled nepomirljivih stavova dva lidera, zbog čega je žestoke reakcije na Protokol ocijenio ishitrenim i bespotrebnim.\n-Silajdžić i Dodik su Protokolom odškrinuli vrata za konačan dogovor na Parlamentu BiH, te apriorne osude i sujete bilo kog pojedinca ne bi ih smjele ponovo zalupiti, stav je Lazovića.\nOn navodi i kako je logičan stav iz Protokola da će "struktura policijskih snaga u BiH odgovarati ustavnoj strukturi zemlje". Njime se ne prejudicira današnja nepovoljna ustavno-pravna i teritorijalna rješenja, već se nagovještava mogućnost da u najavljenim dogovorima o novom ustavu BiH ta rješenja budu promjenjena u korist jedinstvene i funkcionalne države, dodaje Lazović.\nSmatra kako je logično da će, ukoliko i u novom ustavu ostane entitetska podijela BiH sa RS, postojati i policija tog entiteta.\n-Stoga je prioritet prihvatiti reformu policije i približiti BiH EU, a političku energiju usmjeriti na razgovore o novom ustavu BiH, kojim bi se uspostavila racionalna i funkcionalna ustavno-pravna i teritorijalna organizacija BiH bez današnjih entiteta, smatra Miro Lazović.\nNa području FBiH 37 krivičnih djela i 63 saobraćajne nesreće\n04.10.2007. u 13:55\nU Sarajevu Treći međunarodni festival vina


Pravila o privatnosti - Belgrade Waterfront\nIzmenjeno:22 aprila 2020\nNa osnovu kojih možete biti lično identifikovani, kao što su ime, poštanska adresa, i-mejl adresa, državljanstvo, identifikacija imovine ili telefonski broj („Lični podaci“); koji se odnose na Vas, ali Vas ne identifikuju kao pojedinca; i/ili o Vašoj internet konekciji, opremi koju koristite da pristupite našem sajtu i detaljima o upotrebi.\nDirektno od Vas kada ih Vi dostavite; Automatski dok koristite sajt. Informacije koje se automatski prikupljaju mogu da uključe detalje o korišćenju, IP adrese i informacije prikupljene putem kolačića, veb svetionika i druge tehnologije za praćenje; Od trećih lica, na primer, naših poslovnih partnera. Informacije koje nam Vi dostavljate.\nDetalje o Vašim posetama našem sajtu, uključujući i podatke o saobraćaju, podatke o lokaciji, evidencije i druge podatke o komunikaciji i izvorima kojima pristupate i koristite na sajtu; Informacije o računaru i internet konekciji, uključujući i Vašu IP adresu, operativni sistem i tip pretraživača. Informacije koje automatski prikupljamo predstavljaju statističke podatke. Oni nam pomažu da poboljšamo sajt i pružimo bolju i personalizovanu uslugu jer nam omogućavaju da:\nProcenimo broj naših posetilaca i njihove obrasce korišćenja sajta; Sačuvamo informacije o Vašim preferencijama, što nam omogućava da sajt prilagodimo Vašem interesovanju; Ubrzamo Vašu pretragu; Prepoznamo Vas kada ponovo posetite sajt.\nOtkrivanje Vaših informacija u cilju oglašavanja trećeg lica. Ako ne želite da podelimo Vaše lične podatke sa nepovezanim trećim licima ili posrednicima u promotivne svrhe, možete da se odjavite tako što ćete nam poslati i-mejl na info@belgradewaterfront.com u kojem ćete navesti svoj zahtev.\nPromotivne ponude kompanije. Ako ne želite da Vašu i-mejl adresu ili kontakt informacije Kompanija koristi da bi promovisala sopstvene projekte ili usluge ili projekte i usluge trećih lica, možete da se odjavite tako što ćete nam poslati i-mejl na info@belgradewaterfront.com u kojem ćete navesti svoj zahtev.\nMožete da pregledate i izmenite svoje lične podatke tako što ćete se prijaviti na e-servis na sajtu. Takođe možete zatražiti da ažurirate svoje lične podatke koje mi posedujemo tako što ćete nas kontaktirati na info@belgradewaterfront.com.\nUkoliko imate bilo kakvih pitanja ili komentar u vezi sa ovom Politikom privatnosti i našom praksom privatnosti, kontaktirajte nas na info@belgradewaterfront.com.


subota, 6. oktobar 2018. 21:58h\nDirektor Uprave za kapitalna ulaganja Autonomne pokrajine Vojvodine Nedeljko Kovačević, gradonačelnik Pančeva Saša Pavlov i Maja Vitman, gradska menadžerka Grad Pančevo\nUgovorom o prenosu sredstava po javnom konkursu za finansiranje i sufinansiranje projekata u oblasti lokalnog i regionalnog ekonomskog razvoja od 31.1.2018. zaključenom između grada Pančeva i Uprave za kapitalna ulaganja Autonomne pokrajine Vojvodine, Gradu Pančevu su dodeljena sredstva za finansiranje projekta “Infrastrukturno opremanje „Severne industrijske zone“ u Pančevu – završetak izgradnje saobraćajnica” u iznosu od 33.187.148,33 dinara.\nPokrajinska vlada preko Uprave za kapitalna ulaganja Autonomne pokrajine Vojvodine obezbedila je sredstva za završetak opremanja industrijske zone u Pančevu, koja je kompletno opremljena sada sa završenom infrastrukturom, saobraćajnicom i rasvetom i mi se nadamo da ćemo u saradnji sa Gradom nastaviti da radimo na daljim projektima u severnoj poslovnoj zoni radi dovođenja investicija u Pančevo, istakao je Nedeljo Kovačević.\nGradonačelnik Pančeva je izrazio veliku zahvalnost pokrajinskom nivou vlasti.\nDanas smo ovde da ostvarimo uvid u ono što je realizovano tokom ove građevinske sezone, a to je završetak 3. faze ulice 7. Nova i dela crepajačkog puta. Na ovakav način smo infrastrukturno zaokružili severnu poslovnu zonu, imajući u vidu da je za ovu saobraćajnicu preko Uprave za kapitalna ulaganja izdvojeno preko 65 miliona dinara. To nisu jedina sredstva koja smo dobili. Mi smo konkurisali i dobili sredstva i za izgradnju Potamiškog kolektora, što nam je od izuzetnog značaja i za podizanje kvaliteta života stanovništva i za samu poslovnu zonu. Ne smemo da zaboravimo kapitalni projekat rekonstrukcije Opšte bolnice u Pančevu, za koju je Pokrajinska vlada izdvojila 500 miliona dinara, i blizu 250 miliona dinara kojima su finansirani ili subvencionisani projekti grada Pančeva od strane različitih pokrajinskih sekretarijata, kao što je Pokrajinski sekretarijat za poljoprivredu, vodoprivredu i šumarstvo, Pokrajinski sekretarijat za zdravstvo i ostali sekretarijati. Želim da istaknem da saradnja Grada Pančeva i Pokrajine nikada nije bila bolja, rekao je Pavlov.\nGradska menadžerka Maja Vitman pojasnila je da je u toku izvođenja ovih radova kompletno izvršena izgradnja fekalne kanalizacije, u dužini od 400 metara, priključenje na mrežu, kao i polaganje visoko-naponskih kablova.\nTakođe smo postavili i trafo stanicu i nove trafo stanice će se postavljati i u narednom periodu uz izuzetno dobru saradnju sa Elektrodistribucijom. Na ovaj način smo stvorili mogućnost da se zona širi i sada smo u toku izrade Plana detaljne regulacije. Javno preduzeće „Urbanizam“ radi na izradi plana kojim ćemo dobiti novih 23 hektara u zoni, objasnila je Maja Vitman.\nsaobraćajnica u severnoj poslovnoj zoni


Ivan Bekjarev dobitnik prvog “brka” na otvaranju Dana Zorana Radmilovića - Ist Media\n04:41: PM petak 23 oktobra, 2020\nIvan Bekjarev dobitnik prvog “brka” na otvaranju Dana Zorana Radmilovića\nPosted on 11. novembra 2012. at 11:53 by Ist Media\nZAJEČAR (IST Media, Ivan Popović) – Dvadeset prvi pozorišni “Dani Zorana Radmilovića” otvoreni su sinoć u rodom gladu ovog glumca. Publika je prvog dana uživala u predstavi pozorišta Timočke krajine „Putujuće pozorište Šopalović“ u režiji Miloša Jagodića.\nDetalj predstave putujuće pozorište Šopalović\nŽiri u sastavu Božidar Đurović, Milivoje Mlađenović, Milan Caci Mihailović, dodelio je prvu nagradu “Zoranov brk“ Ivanu Bekjarevu za ulogu glavnog junaka Vasilija Šopalovića, koji se u vreme rata borio da sa svojom trupom izvede svoj pozorišni komad.\nBekjarevu " Zoranov brk"\n„Kada je predsednik žirija izgovarao ime dobitnika, u mislima sam bio daleko, ali kada sam čuo svoje ime, malo je reći da sam bio srećan. Dobijao sam brojne nagrade, ali mi ova posebno znači, jer je upravo ovo festival sa renomeom, samim tim što nosi ime tako velikog čoveka. Sa Zoranom sam često radio radijske predstave, ali je on uvek umeo da posavetuje i bilo ga je korisno slušati“, rekao je Bekjarev.\nDo poslednjeg mesta\nČast da otvori pozorišni festival u Zaječaru dobio je nosilac nagrade „Zoran Radmilović“ 2010. godine, glumac Emir Hadžihafizbegović, koji je zbog toga doputovao čak iz Dubaija.\nVečeras je na program predstava “Jedan čovek dvojica gazda” Knjaževsko srpskog teatra “Joakim Vujić” iz Kragujevca.


Ministarstvo za rad, zapošljavanje, boračka i socijalna pitanja odobrilo je 71 milion dinara za povećanje kapaciteta Gerontološkog centra u Nišu, za oko 1.000 metara kvadratnih.\nDirektor tog centra Milan Stevanović najavio je da će nadogradnjom postojeće zgrade kapacitet centra biti uvećan za 12 soba sa pratećim prostorijama, gde će moći da se smesti između 50 i 60 korisnika.\n“Do kraja meseca Gerontološki centar trebalo bi da obezbedi sve neophodne dozvole, dok bi prvi radovi mogli da počnu tokom decembra. Očekujemo da do kraja leta taj novi deo Centra bude spreman za prijem korisnika“, kazao je Stevanović.\nPrema njegovim rečima, Gerontološki centar u Nišu trenutno ima nešto manje od 300 postelja, a sva mesta su stalno popunjena.\nStevanović je dodao da bi već trebalo razmišljati o izgradnji nove zgrade Gerontološkog centra, jer iz dana u dan rastu potrebe za zbrinjavanjem starih osoba u domskim uslovima.


RTCG - Radio Televizija Crne Gore - Nacionalni javni servis :: Društvo :: Bezbjedan sajber prostor preduslov za razvoj\n04. 03. 2021. 09:35 >> 09:37 0\nBezbjedan sajber prostor preduslov za razvoj\nBezbjedan sajber prostor je, više nego ikad, preduslov za ekonomski razvoj regiona i pružanje javnih usluga, saopšteno je na Regionalnoj konferenciji „Sajber otpornost i izgradnja kapaciteta za sajber bezbjednost na Zapadnom Balkanu“.\nDržavna sekretarka Ministarstva javne uprave, digitalnog društva i medija, Marina Banović učestvovala je na panelu na visokom nivou u okviru konferencije, i kazala da je Crna Gora odavno prepoznala značaj sajber sigurnosti.\n„I u posljednjih desetak godina intenzivno je radila na uspostavljanju institucionalnog i pravnog okvira za ovu oblast”, rekla je Banović.\nKonstatovano je da je obezbjeđivanje efikasne sajber bezbjednosti od velike važnosti za region, posebno u svijetlu sve veće digitalizacije.\n„Bezbjedan sajber prostor je, u ovim okolnostima više nego ikad, preduslov za ekonomski razvoj regiona i pružanje javnih usluga“, istaknuto je na konferenciji.\nBanović je, kako je saopšteno iz Ministarstva, navela da se najznačajnija dostignića u proteklom periodu odnose na formiranje CIRT tima, izradu Zakona o informacionoj bezbjednosti u koji je transponovana EU direktiva o mrežnoj i informacionoj bezbjednosti.\n„Kao i izradu Uredbe o mjerama informacione bezbjednosti, izradu Zakona o određivanju i zaštiti ključne infrastukture, izradu Strategije sajber bezbjednosti 2018-2021. i formiranje Savjeta za informacionu bezbjednost”, dodala je Banović.\nOna je kazala da je cilj ambiciozan i jasan - postizanje odgovarajućeg nivoa razvijenosti u toj oblasti koji bi Crnu Goru pozicionirao kao ravnopravnog partnera u borbi protiv sajber prijetnji.\n„Jedna od krucijalnih stvari na kojoj je potrebno raditi jeste osnaživanje kapaciteta na svim nivoima, počev od Ministarstva javne uprave, digitalnog društva i medija, a koje je zaduženo za kreiranje politika u ovom domenu, preko ostalih relevantnih ministarstva, CIRT tima, privrede, civilnog sektora i, u krajnjoj liniji, građanina“, smatra Banović.\nNavodi se da je Regionalna konferencija okupila ključne kreatore politike sajber bezbjednosti na Zapadnom Balkanu, institucije zadužene za reagovanje i prevenciju incidenata u sajber bezbjednosti, nacionalne i vladine timove za odgovor na računarsku bezbjednost, CSIRT, Institucije Evropske unije (EU), međunarodne i regionalne organizacije, privatni sektor.\n„Svrha konferencije je da predstavi dostignuća ekonomija Zapadnog Balkana u jačanju njihovog upravljanja sajber bezbjednošću tokom perioda kada je sproveden regionalni DCAF projekat (2018-2021), kao i o izazovima i mogućnostima u ovoj oblasti“, kaže se u saopštenju.\nKonferencija se održava pod pokroviteljstvom vlada Slovenije i Ujedinjenog Kraljevstva (UK), a organizovana je u okviru projekta DCAF, „Poboljšanje upravljanja sajber bezbjednošću na Zapadnom Balkanu“ (2018-2021), koji finansira Organizacija za razvoj spoljnih poslova i država Komonvelta Vlade UK.\nMarina Banović MJU


Sreda, 20. mart 2002.\nSindikati železničara ne odustaju od zahteva za veće plate\nDovoljna i povišica od pet odsto\nToliko garantuje i uredba Republičke vlade o javnim preduzećima\nBEOGRAD - Tri najveća sindikata Železničko-transportnog preduzeća "Beograd" nastavljaju generalni štrajk koji je počeo u ponedeljak uz poštovanje zakonskog minimuma rada - potvrdili su na konferenciji za novinare predstavnici Saveza sindikata Srbije. To znači da srpskim železnicama i danas umesto 450 saobraća svega 45 kompozicija, od čega na barskoj pruzi samo linija 510/511.\nŽelezničari osim većih plata, koje su u bruto proseku za februar iznosile 14.597 dinara, traže i bolje uslove rada i usvajanje nacionalne saobraćajne politike kojom će biti definisani mesto, uloga i značaj železnice.\nVažnije od plata\n- Razumemo potrebu zaposlenih u JŽTP "Beograd" da poprave svoj materijalni položaj iako se ne nalaze u kategoriji najugroženijih ali kao država mi prvenstveno moramo da mislimo na efikasan rad kojim će korisnici usluga biti zadovoljni. Postavljamo pitanje da li je neko od sindikata mislio o načinu da se popravljanjem stanja na železnici i efikasnijim poslovanjem, postignu uslovi za povećanje plata koje neće ugrožavati ostale građane. Dakle najpre restrukturiranje i reorganizacija celog sistema i njegovo tržišno poslovanje, pa onda razgovori o materijalnom položaju zaposlenih koji odgovara položaju njihovih kolega u razvijenim zemljama - stoji u saopštenju Ministarstva saobraćaja i telekomunikacija koje je dostavljeno našoj redakciji.\nPrema najavi Vukašina Cvetkovića, predsednika Sindikata železničara Srbije, postoji mogućnost da prvobitan zahtev za povećanje zarada od deset odsto bude smanjen na pet odsto.\n- Izvinjavamo se građanima koji zbog zaustavljenih vozova kasne ili moraju da odlože planirana putovanja, ali generalni štrajk je nužnost. U razgovorima sa poslovodstvom ŽTP-a približili smo stavove u 11 tačaka, ali još ništa nije potpisano. Kad je reč o spornoj devetoj tački naših zahteva - o povećanju zarada, crta ispod koje nećemo ići je poštovanje uredbe Republičke vlade o javnim preduzećima koja nam daje za pravo da tražimo zakonski odobreno povećanje od pet odsto - rekao je Vukašin Cvetković, uz napomenu da je Sindikat dobio telegrame podrške od mnogih sindikata javnih preduzeća, površinskog kopa "Kolubara", kao i od Međunarodne federacije transportnih radnika iz Brisela.\nU štrajku učestvuje 30.000 članova Sindikata železničara Srbije i Asocijacije sindikata železničkog saobraćaja Srbije koju sačinjavaju Nezavisni strukovni sindikat mašinovođa i Nezavisni sindikat železničara od 32.000 zaposlenih, a postoje zahtevi da se potpuno obustavi rad.\n"Glas" u Tiršovoj povodom akcije "Sto dana za dečiju kliniku"\nPonovljen zahtev za usvajanje zakona u oblasti medija\nStručnjaci PIO Fonda Crne Gore: Za penzionere bićemo dve odvojene države\nOdbor za prosvetu Skupštine Srbije o predlogu zakona o univerzitetu\nPromovisan film o promeni vlasti u SRJ\nZavršen postupak ekshumacije posmrtnih ostataka 12 N.N. lica\nSmetnje na Internet linijama PTT


- Aleksandar Vučić nije došao na zakazani šahovski meč, Boško Obradović ga nazvao najvećom političkom kukavicom.\nIako je od strane obezbeđenja Aleksandra Vučića, bilo najavljeno da će on doći da odigra šahovsku partiju sa Boškom Obradovićem, to se na kraju nije desilo.\nDanas oko 13:00h bila je najavljena šahovksa partija, izmešu predsednika Srbije Aleksadnra Vučića i jednog od lidera opozicije , Boška Obradovića. Uprkos tim najavam , do šahovske partije nije došlo jer se predsednik Srbije , nije pojavio, iako je predhodno preko obezbeđenja najavio svoj dolazak.\nBoško Obradović je predsednika Srbije nazvao najvećom političkom kukavicom, a sebe i svoje saborce ustavobraniteljom.\nBoško se obratio javnosti i rekao da je predsednik, po ko zna koji put , pokazao svoje pravo , kukavičko lice.\nRelated Topics:aleksandar vucicbosko obradovicdveripredsednik srbiješahslobodna zona


Sada je otišao korak dalje i u nedavnoj objavi na svom blogu "Gates Notes" navodi da je vreme za stvaranje nacionalnih instituta za inovacije. Osnivač Majkrosofta godinama unazad upozorava na efekat staklene bašte i naglašava da moramo inovirati način na koji proizvodimo i skladištimo čistu električnu energiju, ili na koji uzgajamo hranu, krećemo se i grejemo.\n"Stavljanje energije u ravnopravan položaj sa zdravljem bio bi ključni, prvi korak koji bi stvorio više od 370.000 radnih mesta i, istovremeno, promovisao agendu čiste energije", smatra Gejts.\nSlično tome, odgovornost za istraživanje skladištenja energije raspoređena je u najmanje četiri kancelarije Odeljenja za energetiku. Ovo je najvažnija stvar koju Sjedinjene Države mogu učiniti ako žele da vode svet ka inovacijama koje će rešiti klimatske promene, navodi Bil Gejts.\nNAJVEĆI ZEMLJOPOSEDNIK U SAD Bil Gejts nakupovao skoro 100.000 hektara obradive zemlje, mnogi se pitaju kako će je iskoristiti\nBIL GEJTS PROMENIO MIŠLJENJE Do skoro žestoki kritičar kriptovaluta, sada ima drugačiji stav


Živeti uspravno: Hitno rešiti situaciju | Autonomija\nŽiveti uspravno: Hitno rešiti situaciju\nFilozofski fakultet dodelio Milici Ružičić Novković posebno priznanje za doprinos društvenoj integraciji osoba sa invaliditetom\nNovosadski Centar živeti uspravno saopštio je danas da su usled nedostataka sredstava svi bankovni računi tog Centra, sem računa za donacije, blokirani. U saopštenju koje je potpisala predsednica Centra Milica Ružičić Novković navodi se da je zbog takvog stanja organizovanje usluge personalnih asistenata postalo gotovo nemoguće.\n„Centar je, s ovim u vezi organizovao nekoliko javnih događaja i poziva za donatore, ali je odziv zbog trenutnih društvenih prilika i opšte nemaštine i osećanja beznađa prilično slab“, istakla je Ružičić Novković.\nOna je u saopštenju ocenila i da je, uz sve to, način na koji se pristupilo konkursu za dodelu sredstava za organizacije koje pružaju usluge socijalne zaštite Ministarstva za rad, boračka i socijalna pitanja i najavljena odluka resornog ministra da se novac namenjen uslugama socijlne zaštite preusmeri u drugi resor prilično zabrinjavajuća.\n„Većina lokalnih samouprava, uključujući Novi Sad još uvek nije uskladila svoje odluke o socijalnoj zaštiti sa Pravilnikom o bližim uslovima i minimalnim standardima za pružanje usluga socijalne zaštite koji je usvojen maja prošle godine na osnovu Zakona o socijalnoj zaštiti usvojenog marta 2011. I Zakon i Pravilnik predviđaju procenu potreba za uslugama i u skladu sa njima, uvođenje i stalno finansiranje nedostajućih usluga za koje je nadležna lokalna samouprava. Među njima su i usluge za samostalni život“, objasnila je predsednica Centra živeti uspravno.\nOna je dodala i da za nerazvijene opštine ovu obavezu preuzima resorno Ministarstvo. Grad Novi Sad, dodala je, najavio je nacrt izmene Odluke do kraja ove godine, što bi bio ključan korak u rešavanju situacije.\n„Od trenutnih korisnika, onih koji su na listi čekanja i onih za koje znamo da im je usluga potrebna, a trenutno nas ima blizu 40, tri osobe i njihove porodice su trenutno i fizički i materijalno ugrožene i ukoliko se ova situacija hitno ne reši, i Grad koji je u obavezi da obezbedi uslugu i Centar kao dosadašnji i trenutni pružalac moraće da se suoče sa posledicama“, poručila je Ružičić Novković.\nPredsednica Centra živeti uspravno je ujedno i dobila posebno priznanje za doprinos društvenoj integraciji osoba sa invaliditetom , koje joj je dodelio novosadski Filozofski fakultet povodom šezdesetogodišnjice svog rada.\n„Zbog toga sam u ovom trenutku počastvovana, ali ujedno zabrinutija nego ikad do sada jer sve što je do sada urađeno postaje apsurdno sve dok se ne budu u punoj meri primenjivale usvojene odredbe, bez čega ljudi na koje se one odnose nemaju nikakvu sigurnost, niti mogu da predvide dokle to može trajati“ istakla je Ružićić Novković.\nOna je ocenila da je to posebno problematično, zato što preduslovi za samostalni život, pre svega određeni vid asistencije u nekom trenutku privremeno ili trajno zatrebaju svakoj osobi, a pristupačnost je, pre svega, iz bezbednosnih razloga potrebna svima.


Brijanje na suvo: Komunalije u Novoj Varoši skuplje i do 40 posto\nwestinfo.rs (Ž. Dulanović) Економија Друштво Коментари\nOpštinsko veće odobrilo je povećanje cena komunalnih usluga, pa će građani u buduće iznošenje smeća i vodu plaćati i do 40 posto više nego do sada.\nNovi cenovnik donet je na predlog Komunalnog preduzeća „3. septembar“, a poslednja povećanje cena komunalija bilo je u aprilu prošle godine.\nUmesto 27,91 dinara, koliko je bila cena do sada, građani će kubik vode sa doprinosom za kanalizaciju u buduće plaćati 33,20 dinara ne računajući PDV koji za komunalne usluge iznosi 10 odsto. Prema novom cenovniku koji se primenjuje od 1. jula, privreda i ostali korisnici kubik vode plaćaće 110,70 dinara, dok je naknada za prečišćavanje vode 12,8 dinara.\nNova cena iznošenja smeća za domaćinstva je 4,5 dinara po kvadratu, bez PDV- a, i veća je za gotovo dinar i po u odnosu na staru koja je iznosila 3,17 dinara. Za privredu i ostale korisnike nova cena je 13,5 dinara po kvadratu.\nVlasnici zanatskih, ugostitetljski i trgovinskih objekata, površine do 50 kvadarata, odnošenje smeća i dalje će plaćati paušalno na mesečnom nivou. Za piljare i prodavnice meštovite robe cena je 2.057 dinara, a za ugostitekjske radnje 1.325 dinara, dok će ostale trgovinske i uslužne delatnosti iznošenje smeća plaćati 907 dinara mesečno.


"Korijere delo Bolonja", list iz grada koji je takođe bio konkurent za organizaciju Fajnl ejta Evrokupa, otkriva da će se završnica tog takmičenja održati u Beogradu.\nItalijani navodno imaju i tačan datum početka, pa bi prema njihovim informacijama turnir počeo 4. jula i trajao naredne dve sedmice, do 17., kada bi bio poznat pobednik.\nPlan je da se utakmice igraju u dve najveće beogradske hale, "Aleksandar Nikolić" i "Štark Areni".\nRanije je za organizaciju ovog turnira interesovanje pokazao grad Bolonja, a jedna od opcija bio je i Novi Sad, ali će se sačekati još neko vreme dok Evroliga, na sednici 24. maja ne donese konačnu odluku.\nTakođe, pred ovaj turnir usvojena je promena formata, gde će se umesto serije na dve pobede, od četvrtfinala do finala, igrati revanš mečevi.\nPodsetimo, u četvrtfinalu plej-ofa bilo je planirano da se sastanu Partizan i Uniks, Promiteas i Tofaš, Unikaha i Venecija, odnosno, Virtus i Monako.


U BiH propada 200.000 doza vakcine AstraZeneka - Region - Dnevni list Danas\nPočetna » Svet » Region » U BiH propada 200.000 doza vakcine AstraZeneka\nDirektor Zavoda za javno zdravstvo Federacije Bosne i Hercegovine Siniša Skočibušić izjavio je danas u Mostaru da će u zemlju prvi put stići vakcine Moderne, ali da će propasti 200.000 doza vakcine Astrazeneka.\nSkočibušić je naglasio da će u Bosnu i Hercegovinu stići 60.000 doza Moderne, od čega je 40.000 namenjeno Federaciji BiH.\n„Do sada nismo imali Moderninu vakcinu i verujem da će to dodatno motivisati neke da odluče da prime prve doze, jer je to mRNK vakcina koju do sada nismo imali“, kazao je Skočibušić, prenosi Klix.\nNaglasio je da se u Federaciji do sada vakcinisalo 25 odsto stanovništva prvom dozom, dok je 23 odsto potpuno imunizovano, što nije dovoljno, jer se teži zapadnoevropskom proseku od 80 odsto.\n„Do sada smo administrirali više od 800.000 doza vakcina, a krajem meseca u našim skladištima ističe rok za 200.000 Astrazeneke i 1.300 doza Sinovaka, koje nažalost nećemo moći da iskoristimo“, rekao je Skočibušić.\nSkočibušić je potvrdio da još nije stiglo 500.000 doza vakcine Fajzer, koje su donirale SAD i za koje je uplaćen transport iz Njujorka za Sarajevo.\nRegion • danas 17:17


Skupštinska opozicija negoduje: Besmisleni amandmani koji su izgledali kao greške | Insajder\nU Skupštini Srbije večeras je završena prva sednica prvog prolećnog zasedanja tokom koje su poslanici opozicije negodovali zbog toga što je vladajuća većina podnela više od 300 amandmana na prvih deset članova Predloga zakona o strancima.\nSutra će nastaviti sa razmatranjem amandmana na Predlog zakona o strancima, čiji je cilj definisanje prava i obaveza stranih državljana u Srbiji.\nO amandmanima na taj Predlog zakona raspravlja se već dva dana i za to vreme je razmotreno više od 200 amandama.\nKako je istakla, ti amandmani u stvari ne doprinose poboljšanju predloženih rešenja, već samo predstavljaju opstrukciju rada parlamenta čiji je cilj da ućutkaju opoziciju. Ona je navela da su to "bravo amandmani" i istakla da ju je sramota što njene kolege, umesto da kontrolišu izvršnu vlast, podnose ovakve amandmane.\n"Ako amandmane povučete znači da se rugate Poslovniku o radu parlamenta i kulturi procedure u Skupštini. Meni je važno da znam da poslanici koji podnose amandmane umeju i da ih brane i ja želim da imam priliku da za te amandmane glasam ako se sa njima slažem i gajim nadu da ih neće povući", rekla je Čomić.\nStefanović: O amandmanima, zakonskom predlogu…\nOdgovarajući na kritike opozicije, ministar unutrašnjih poslova Nebojša Stefanović izjavio je da je u prethodne tri godine, zahvaljujući velikom broju stranih investitora, otvoreno 170.000 radnih mesta.\nStefanović je rekao da ohrabruje sve poslanike da se uključe u raspravu o kvalitetnim amandmanima i objasnio da Predlog zakona o strancima dodiruje i neke druge teme koje su važne za naše društvo, kao što je dobijanje mogućnosti da strani investitori lakše uđu u zemlju.\n"Setom zakona regulišemo njihov položaj u našoj zemlji", rekao je Stefanović.\nRekao je da je, sa druge strane, zahvaljujući stranim investitorima, smanjena nezaposlenost u Srbiji.\nStefanović je izjavio i da negodovanje opozicije u parlamentu shvata kao poziv na nove parlamentarne izbore.


Privrednicima predstavljen program reformi od 2019. do 2021. - Bizlife.rs\nON je dobio „SPOMENIK“ na Trgu (FOTO)\n„Lepa vest“ za SEO stručnjake: Gugl opet nešto „čačka“ oko algoritma\nIz godine u godinu – kod komšija sve više MILIONERA\nDanski HLEB tri puta skuplji od rumunskog\nFali nam 200 dinara…u proseku\nMILKA PLANINC se zaduživala u prošlom veku, Srbija vraća sve do 2041.\nPrivrednicima predstavljen program reformi od 2019. do 2021.\n19:39 Beograd, 11/12/2018\nPredstavnici Privredne komore Srbije i Ministarstva finansija Srbije predstavili su privrednicima Program ekonomskih reformi (Economic Reform Programme – ERP) i preliminarnu listu strukturnih reformi od 2019. do 2021. godine.\nVlada Srbije će konačni predlog ERP i listu strukturnih reformi, kao najvažniji strateški dokument u ekonomskom dijalogu sa Evropskom komisijom i članicama EU, morati da usvoji do kraja januara sledeće godine.\nMinistar finansija Siniša Mali rekao je da ERP „pruža mogućnost privredi da kroz dijalog, kaže šta očekuje od reformi kako bi bila još uspešnija i konkurentnija i kako bi se povećao bruto domaći proizvod (BDP)“.\n„Program ekonomskih reformi donosi i EU, njima je ovo osmi ciklus, a Srbiji prvi i u izradu tog dokumenta će uključiti privredu, civilno društvo i sindikat“, rekao je Mali. Istakao je da će se nastaviti politika visokog rasta BDP i da se ove godine očekuje rast od 4,4, a za sledeću 3,5 odsto.\nMali je rekao da će se nastaviti i politika smanjenja javnog duga, privlačenja investicija, otvaraja novih fabrika i smanjenja nezaposlenosti koja sada iznosi 11,3 odsto.\nBudžet za narednu godinu je, prema njegovim rečima, koncipiran tako da podstiče potrošnju zbog čega će od 1. januara biti povećana minimalna cena rada, plate i penzije, a cilj je dalje rasterećenje privrede i povećanje standarada građana.\nOn je najavio reforme u sektoru energetike, tržišta rada, obrazovanja, borbu protiv sive ekonomije, unapređenje privrednog ambijenta i druge reforme.\nPredsednik PKS Marko Čadež rekao je da se ERP ove godine prvi put definiše „kroz direktan dijalog sa privredom, što govori da je došlo novo vreme za privredu“.\n„Rezulatat unapredjenja dijaloga sa privredom su i zakoni koji su nedavno usvojeni u Skupštini Srbije kojima se smanjuju ili drugačije obračunavaju neke dažbine zbog čega će privreda uštedeti velike svote novca“, rekao je Čadež.\nDodao je da će se, zahvaljujući izmenama odgovarajućih zakona, eko taksa plaćati, ne na ukupan prihod, već onoliko koliko preduzeće doprinosi zagađenju, uvedene su olakšice za inovacije i ukinuta carina na uvoz osnovnog kapitala za domaće privrednike.\nStrukturne reforme, prema njegovim rečima, treba da doprinesu daljem unapređenju privrednog ambijenta, povećaju konkurentnost i efikasnost poslovanja preduzeća i „približe Srbiju Briselu“.\nČadež je rekao da je Srbija, od kada je postala kandidat za članstvo u EU, zaključno sa prošlom godinom, povećala robni izvoz za oko 72 odsto, a u zemlje EU izvozi 85,6 odsto više nego pre početka procesa pridruživanja, dok je deficit u robnoj razmeni sa zemljama EU samnjen za oko 40 odsto.\nPrivreda Srbije je, prema njegovim rečima, 2012. godine imala gubitak od 63 milijarde dinara, a prošle godine je zabeležila dobit od oko 437 milijardi dinara.\nMerilo uspeha, kako je rekao, biće koliko privreda primenjuje savremene modele upravljanja, uvodi tehnološka unapređenja, automatizaciju i digitalizaciju, koliko se uključuje u međunarodne lance komapnija, zapošljava nove radnike i koliko građani bolje žive.\nreforme ekonomija privreda siniša mali bdp pks cadez plan erp


Niška televizija » Čelnici Studentske konferencije na prijemu kod predsednika Skupštine Grada (VIDEO)\nObjavljeno 04.02.2015. 16:09\nStudentska konferencija univerziteta Srbije krajem prošle godine izabrala je za predsednika i potpredsednika konferencije, Nišlije Milana Petkovića i Đorđa Stankovića. Sa njima je razgovarao predsednik skupštine grada Mile Ilić. On je tom prilikom najavio i da je pokrenuta inicijativa za formiranje gradskog fonda za mlade, koji će mladima pomagati u stipendiranju, zapošljavanju, finansiranju odlazaka na takmičenja i drugim važnim pitanjima.\nMilan Petković i Đorđe Stanković od nedavno su na čelu najvišeg predstavničkog tela studenata Srbije. Ovaj uspeh, kako kažu, nije samo njihov već će puno doneti niškom univerzitetu i Gradu.\nKao predsednika Studentske konferencije univerziteta Srbije Milana i Đorđa čeka puno obaveza i rešavanje različitih studentskih pitanja.\nPredsednik Skupštine grada Mile Ilić, koji je pre dve godine dobio zahvalnicu od SKONUS-a za doprinos kvalitetu obrazovanja i podršci koju pruža studentima, čestitao im je na postignutom uspehu i sa njima razgovarao o aktuelnim problemima mladih u našem gradu. Tom prilikom je i najavio osnivanje fonda za mlade koji bi im pružio veću podršku u realizovanju različitih ideja, ali i pri zapošljavanju.\nIlić je podsetio i da je ove godine skupština usvojila i Strategiju za mlade, kao i da je Grad poslao nadležnom ministarstvu zahtev da odobri zapošljavanje najboljih diplomiranih studenata u Nišu.\nIlić: Hapšenje visokog funkcionera SPS-a neće uticati na rad gradske vlasti (VIDEO)


Android revija » Primena usluge prenosivosti broja telefona trebalo bi da bude po meri korisnika Primena usluge prenosivosti broja telefona trebalo bi da bude po meri korisnika – Android revija\njn85sypaq3 Istraživačka agencija Stratedžik marketing je danas predstavila rezultate istraživanja stavova građana Srbije na temu usluge prenosivosti broja telefona prilikom prelaska kod drugog mobilnog operatera. Istraživanje je urađeno u saradnji sa kompanijom Vip mobile.\n“Istraživanje pokazuje da među građanima postoji zainteresovanost za ponude na domaćem tržištu telekomunikacija i da u značajnom procentu razmatraju mogućnost promene mobilnog operatera. Jedna od najvećih prepreka da to učine je nemogućnost da zadrže postojeći broja telefona,” izjavio je Srđan Bogosavljević, direktor agencije Stratedžik marketing. Iz ugla ispitanika, za čitav proces je ključno da se promena operatera obavi po meri korisnika.\nNa primer, 57% građana kaže da bi mogli da prihvate da procedura promene operatera traje najduže 1 dan; 82% smatra da bi za postupak trebalo da bude dovoljna samo jedna poseta i to operateru na čiju mrežu prelaze; a 55% ispitanika je odgovorilo da bi usluga trebalo da bude besplatna ili uz nadoknadu do 200 dinara. Više od 76% građana je navelo Ministarstvo za telekomunikacije i informaciono društvo i Republičku agenciju za telekomunikacije kao nadležne za realizaciju usluge prenosivosti telefonskog broja na korisnicima pristupačan način.\nPrimena usluge prenosivosti broja telefona trebalo bi da bude po meri korisnika was last modified: June 25th, 2009 by Goran Aničić\nprenosivost broja telefonaSIM karticaSrđan BogosavljevićStratedžik marketingVIP mobile\nVip ČuvarKuća – inovativni sistem za bezbedniji...\nPrava potrošača – korisnika usluga operatora mobilne...